# מאזנים מאוחדים א' – סיכום מקוצר - חני

## **YAS 39**

YAS 39 קובע כי השקעה במניות יכולה להיות מסווגת לאחת מ-2 הקבוצות הבאות :

1. **השקעה במניות לפי שווי הוגן דרך רוה"ס** – קבוצה זו כוללת בתוכה 2 קבוצות :
2. השקעה במניות המוחזקות למטרת מסחר
3. השקעה במניות שביום הרכישה החברה ייעדה אותן לקבוצת השווי ההוגן דרך רוה"ס

* הקבוצה הזאת תירשם בכל תאריך מאזן לפי השווי ההוגן של המניות כאשר השינויים בשווי ההוגן ייזקפו לדו"ח רוה"ס כרווח או הפסד מני"ע שיירשם בסעיף הכנסות או הוצאות מימון .
* עלויות עיסקה כגון: תשלום עמלת רכישת המניות בבורסה , תשלום לרו"ח וכדו' יירשמו כהוצאה בדו"ח רוה"ס (כהפסד מני"ע)
* דיבידנד שמתקבל מההשקעה יירשם כרווח מני"ע ,כלומר, כהכנסה בדו"ח רוה"ס

1. **השקעה במניות זמינה למכירה –** גם הקבוצה הזו כוללת בתוכה 2 קבוצות :
2. השקעה במניות שביום הרכישה החברה סיווגה אותן כהשקעה זמינה למכירה
3. כל ההשקעות במניות שלא נכנסות להגדרה של שאר הקבוצות

* בגדול מדובר בהשקעות במניות , שהחברה מתכוונת להחזיק בהן בטווח הארוך
* הקבוצה הזאת תירשם ביום הראשון לפי שווי הוגן + עלויות עסקה ומאותה נקודה ואילך נעדכן אותה על השווי ההוגן ללא עלויות עסקה כאשר העדכונים יירשמו בקרן הון . הרעיון הוא בגלל שלא מתכוונים למכור את ההשקעה בטווח הקצר אנו לא רוצים להכיר ברווח או הפסד ולכן אנחנו כאילו מקפיאים את הרווח או ההפסד בקרן הון
* **אם חלה ירידת ערך בשווי ההוגן מתחת לעלות המקורית אז:**

1. אם קיימות ראיות ברורות ואובייקטיביות לירידת הערך אז יש להכיר **בהפסד מני"ע.** במקרה זה קרן ההון לעולם לא תיהיה בחובה
2. אם אין ראיות אובייקטיביות לירידת הערך וזה אומר שהיום שווי המניה ירד אבל סביר להניח שמחר הוא יעלה , אז לא נכיר בהפסד אלא **בקרן הון** מכאן שבמקרה הזה קרן ההון יכולה להיות בחובה .

* **בכל מקרה דיבידנד שמתקבל מההשקעה ירשם כרווח מני"ע**
* בעת מכירת ההשקעה יש לממש את קרן ההון לדו"ח רוה"ס
* **עלויות מכירת ההשקעה ייזקפו לדו"ח רוה"ס כהפסד מני"ע .**

## 

## **מה קורה כאשר לא ניתן לאמוד את השווי ההוגן ?**

* קודם כל התקן אומר שרק במקרים נדירים , לא ניתן לאמוד את השווי ההוגן של ההשקעה . במקרים כאלו ההשקעה תימדד מחוסר ברירה לפי עלות ההשקעה + עלויות עיסקה .
* אם יש **ראיות ברורות** לירידת ערך של ההשקעה יש להכיר בהפסד מני"ע .
* אם במועד מאוחר יותר קיימות ראיות ברורות לעליית ערך , אנחנו לא נבטל את ההפסד , כלומר לא נכיר ברווח וזה אומר בעצם שנקבעה עלות חדשה להשקעה .
* אם ההשקעה הוצגה לפי עלות כי לא ניתן לאמוד את השווי ההוגן שלה. אז מאותו יום ואילך יש לסווג את ההשקעה לאחת מ- 2 הקבוצות (שווי הוגן דרך רוה"ס או זמין למכירה). וכמובן שההשקעה תוצג לפי השווי ההוגן .
* ולהיפך , אם ההשקעה הוצגה לפי שווי הוגן ובשלב מסויים , כבר לא ניתן לאמוד את השווי ההוגן אז **באותו יום** השווי ההוגן הופך להיות העלות ומכאן ואילך ההשקעה תוצג לפי עלות. קרן הון נשארת עד ליום המכירה. (לא מאפסים אותה במקרה של הפסדים , אלא מכירים בהפסדים.)
* **את קרן ההון לא נממש אלא רק בעת מכירת ההשקעה .**

## 

## **IAS 28 – השקעה במניות לפי שיטת השווי המאזני (אקוויטי)**

כדי להיכנס ל-IAS 28 צריך שלחברה א' תיהיה **השפעה מהותית** על חברה ב' **לכל מניה יש זכות הצבעה אחת.** ומכאן שאם חברה א' מחזיקה פחות מ-20% ממניות חברה ב' אין לה השפעה מהותית ואם 20% או יותר אז יש לה השפעה מהותית אלא אם כן הנסיבות מורות אחרת

במצבים שלחברה א' יש השפעה מהותית חברה א' צריכה לפרסם 2 דו"חות כספיים:

1. **דו"ח נפרד** שבו ההשקעה במניות תוצג בהתאם ל IAS 39 בקבוצת השקעה זמינה למכירה כי חברה א' לא מתכוונת לסחור בהשקעה בקרוב
2. **דו"ח עצמאי** שבו ההשקעה במניות תוצג לפי IAS 28 כלומר לפי שיטת האקוויטי .

**דוגמאות למצבים שבהן הנסיבות מורות אחרת :**

1. **פיזור של בעלי המניות של ב' –** נניח שחברה א' מחזיקה **19% ממניות חברה ב'**  חזקה עליה שאין לה השפעה מהותית. נניח שכל יתר 81% מוחזקים באופן כזה שכל אחד מבע"מ מחזיק 1% **במקרה כזה סביר להניח שיש לחברה א' השפעה מהותית על חברה ב'.**

או למשל אם א' מחזיקה **25% ממניות ב'** וכל יתר 75% מוחזקים ע"י **אדם אחד** למרות שעל פניו נראה כי בעל המניות השני קובע הכל לבדו **עדיין ייתכן שלא' יש השפעה מהותית אם למשל הוא מתחשב בדיעה של א' .**

* **הרעיון הוא שיש לבדוק כל מקרה לגופו**

1. **היכולת למנות דרגים בכירים בחברה-** למשל: אם לא' יש את הזכות **למנות את המנכ"ל של חברה ב'** סביר להניח **שיש לחברה א' השפעה מהותית**
2. **השפעה על המדיניות התפעולית היומיומית ועל קבלת ההחלטות בפועל –** אם לחברה א' יש כזו השפעה ביומיום **אז יש לה השפעה מהותית על חברה ב' .**
3. **ייצוג בדירקטוריון של חברה ב' –** אם לחברה א' יש נציגים בהנהלה הבכירה של ב' **זה מצביע על כך שיש לה השפעה מהותית בחברה ב'**
4. **עסקאות בין א' ל-ב' –** אם יש הרבה עסקאות בין חברה א' לחברה ב' **סביר להניח שיש לה השפעה מהותית**
5. **ערבויות –** אם א' נותנת לב' ערבויות **זה מצביע על כך שיש לה השפעה מהותית** .
6. **הסכמי הצבעה –** נניח את המצב הבא נניח שחברה א' מחזיקה בחברה ב' ב-**15%** וחברה ג' מחזיקה בחברה ב' **10%** ונניח **שחברה א' וחברה ג' חתמו על הסכם לפיו בכל הצבעה הן מצביעות יחד כך שיחד יש להן 25% זכויות הצבעה במקרה כזה גם לא' וגם לג' יש השפעה מהותית ב-ב'**
7. **זכויות הצבעה פוטנציאליות –** אם חברה ב' הנפיקה ני"ע המירים למשל אופציות אז **התקן קובע שיש להתחשב בהם לצורך חישוב שיעור ההחזקה כדי לדעת אם לא' יש השפעה מהותית ב-ב' אבל רק אם הן ניתנות למימוש מיידי והמימוש אינו תלוי באירועים עתידיים**. לא נתחשב בכוונה של חברה א' לממש את האופציות או ביכולת הכספית של א' לממש את האופציות .

* ***לסיכום : הקביעה האם ל-א' יש או אין השפעה מהותית נתונה לשיקול דעת כאשר יש להתחשב בכל הגורמים שהזכרנו . אם אין ל-א' השפעה מהותית אנו נכנסים ל-IAS 39 .***

## **מקרים שבהם אין לנהל את ההשקעה לפי שיטת השווי המאזני:**

1. ***כאשר חברה ב' נמצאת במצב של חדלות פירעון –*** *כלומר במצב של פשיטת רגל (כינוס נכסים פירוק ) כיוון שבצב זה כל ההשפעה על חברה ב' היא של* ***המפרק וכונס הנכסים*** *ולכן לחברה א'* ***אין שום השפעה על חברה ב' .***
2. ***אם חברה א' לא יכולה להשיג את הדו"חות הכספיים של חברה ב'*** *כי למשל ב' פועלת בחו"ל ויש מגבלה על קבלת הדו"חות .*
3. ***אם ל-א' יש השפעה מהותית ובשלב מסויים ההשקעה מוגדרת כהשקעה מוחזקת למכירה בהתאם ל- IFRS 5*** *(בגדול יש כוונה למכור את ההשקעה בקרוב) אז קובע IFRS 5 כי ההשקעה תוצג לפי עלות או שווי הוגן נטו בניכוי עלויות מכירה כנמוך מבינהן. אם א' מתכוונת למכור השקעה שנוהלה לפי IAS 28 וההשקעה נכנסת להגדרה של השקעה מוחזקת למכירה בהתאם ל- IFRS 5 (יש כל מיני תנאים להיכנס להגדרה) אז באותה נקודה יוצאים מ IAS 28 ונכנסים ל- IFRS 5*

* ***אם במועד מאוחר יותר החברה מתחרטת ולא רוצה למכור את ההשקעה אז היא צריכה לבצע תיקון רטרואקטיבי כדי לנהל את ההשקעה מההתחלה לפי IAS 28***

1. ***אם לחברת אם יש חברת בת וגם חברה כלולה ולפי IFRS 10 היא פטורה מהצגת דו"חות מאוחדים אז היא גם פטורה מניהול ההשקעה בכלולה לפי שיטת השווי המאזני –***
2. ***אם לחברת בת יש חברה כלולה אז היא פטורה מלנהל אותה לפי שיטת האקוויטי אם:***
3. *היא הודיעה לבעלי המניות שלה והם לא מתנגדים*
4. *היא לא נסחרת בבורסה ולא נמצאת בתהליך של הנפקה*
5. *אם אחת מחברות האם שלה כבר מציגה דו"ח מאוחד שבו ההשקעה בכלולה , מוצגת לפי שיטת האקוויטי .****הניהול אם לא לפי אקוויטי יהיה לפי IAS 39***
6. ***השקעה בכלולות המוחזקות ע"י קרן נאמנות או קרן הון סיכון –*** *ההשקעות האלו יטופלו בהתאם ל- IAS 39 בקבוצת* ***השווי ההוגן דרך רוה"ס***

***קרן נאמנות –*** *זוהי חברה , שלוקחת כספים של אנשים ומשקיעה אותם בבורסה ע"מ להשיג רווחים כמובן שהיא גוזרת עמלה מתוך הרווחים הללו .*

***קרן הון סיכון –*** *זוהי חברה שמשקיעה בחברה אחרת שהיא בעצם חברת מחקר ופיתוח כשכל המטרה היא לרכוש חברות מו"פ כשהן בשלבי המחקר שלהן כשהמניות עדיין זולות לחכות שהחברות ישגשגו ואז למכור את המניות ברווח .* ***גם במקרה הזה חברה א' שמוגדרת קרן הון סיכון תנהל את ההשקעות האלה בחברות המו"פ לפי IAS 39.***

## 

## **התפישה החשבונאית של התקן (בהנחה שיש השפעה מהותית)**

*נניח שחברה א' רכשה 40% ממניותיה של חברה ב' אנחנו מסתכלים על חברה א' + 40% מחברה ב' כעל יחידה אחת 60% מחברה ב' הם חיצוניים ולא מעניינים אותנו 40% מחברה ב' אנו רוצים להכניס לספרים של חברה א' כשעושים את זה בשני מספרים בלבד:*

1. ***בדו"ח על הרווח הכולל בחשבון שנקרא רווחי אקוויטי –*** *אנחנו מכניסים 40% מכל ההכנסות ו- 40% מכל ההוצאות של חברה ב' זה בעצם 40% מהרווח הנקי של חברה ב' אם הרווח הנקי של חברה ב' יגדל גם רווחי האקוויטי יגדלו בהתאם ולהיפך*

***רווחי אקוויטי = 40% \* רווח נקי ב'***

1. ***בדו"ח על המצב הכספי בחשבון שנקרא השקעה במניות*** *- אנו מכניסים 40% מכל הנכסים ו- 40% מכל ההתחייבויות של ב' כי זה בעצם 40% מההון העצמי של חברה ב'****.*** *אם ההון העצמי של ב' יגדל חשבון ההשקעה יגדל ב40% - מתוך הגידול ולהיפך*

***השקעה = 40% \* הון עצמי ב'***

***דוגמאות***

1. ***רווח נקי של ב' –*** *אם חברה ב' מרוויחה ההון העצמי של ב' גדל ומכאן שחשבון ההשקעה יגדל ב-40% מהגידול פקודת היומן :*

|  |  |
| --- | --- |
| ח' השקעה (במאזן) | XXX = 40% \* רווח נקי ב' |
| ז' רווחי אקוויטי (בדו"ח רוה"ס) |

* ***אנחנו בעצם צוברים בחשבון ההשקעה את כל הרווחים ששייכים לחברה א' בינתיים מדובר ברווחים על הנייר זה לא רווחים אמיתיים רק ברגע שאקבל את הרווחים שיחולקו כדיבידנד אז זה יהיה רווח ממשי***
* ***בדו"ח רוה"ס של חברה א' אנו מציגים את הרווחים בגין שיטת האקוויטי בשורה אחת בלבד "רווחי אקוויטי" –*** *זה מוצג שורה לפני הרווח לפני מס*

***דו"ח רוה"ס של חברה א' נראה כך :***

*מכירות*

*עלה"מ*

*------------*

*רווח גולמי*

*הכנסות אחרות*

*הוצאות אחרות*

*הנה"כ*

*------------*

*רווח תפעולי*

*הוצאות מימון*

***עד כאן זה רק רווח של חברה א מפעילות עצמית***

*רווחי אקוויטי*

*רווח לפני מס*

1. ***דיבידנד שחברה ב' מחלקת.***

*בספרי חברה ב'*

|  |  |
| --- | --- |
| ח' עודפים | XXX |
| ז' מזומן / דיבידנד לשלם |

*בספרי חברה א'*

|  |  |
| --- | --- |
| ח' מזומן/ דיבידנד לקבל | XXX |
| ז' השקעה |

* ***הסברים:***

1. *אם העודפים של ב' קטנו זה אומר שההון העצמי שלה קטן ומכאן שחשבון ההשקעה צריך לקטון ב-40%*
2. *נאמר שכאשר חברה ב' מרוויחה נניח 1,000 ₪ רושמים:*

|  |  |
| --- | --- |
| ח' השקעה | 400= 40% \* 1,000 |
| ז' רווחי אקוויטי |

*כלומר מנפחים את חשבון ההשקעה בגובה הרווח על הנייר. כאשר חברה ב' מחלקת את הרווח 1,000 כדיבידנד (דיבידנד זו חלוקה בפועל של רווחים) יש צורך להקטין את ההשקעה ולכן הפקודה היא :*

|  |  |
| --- | --- |
| ח' מזומן | XXXXX |
| ז' השקעה |

*נדגיש שב- IAS 39 דיבידנד שמתקבל בחברה ב' נרשם כרווח מני"ע אך לפי IAS 28 הדיבידנד אינו יכול להירשם כרווח כי כבר הכרנו ברווח הזה כרווחי אקוויטי .*

1. ***הנפקת מניות הטבה –*** *חברה מנפיקה מניות הטבה כלומר מניות בחינם לכל בעלי המניות במטרה להגדיל את הסחירות של המניות בבורסה.*

* ***חברה תעדיף לחלק מניות הטבה מהפרמיה כי דיבידנד אפשר לחלק רק מעודפים כך שהיא תעדיף להשאיר את העודפים לחלוקת דיבידנד***

***בספרי חברה ב':***

|  |  |
| --- | --- |
| ח' פרמיה / עודפים | XXX |
| ז' הון מניות |

***בספרי חברה א':***

*בגלל שההון העצמי של ב' נשאר ללא שינוי חשבון ההשקעה לא משתנה ולא סתם כי באמת לא קרה כלום.*

1. ***היוון עודפים לקרן הון*** *–*

***ספרי חברה ב'***

|  |  |
| --- | --- |
| ח' עודפים | XXX |
| ז' קרן הון |

***ספרי חברה א'***

*בגלל שההון העצמי של ב' ללא שינוי* ***חשבון ההשקעה יישאר ללא שינוי ולא סתם כי בחברה ב' לא קרה כלום באמת היא רק מעבירה חלק מהעודפים לקרן הון כדי לזכור לא לחלק את זה כדיבידנד*** *אבל היא לא באמת שמה כסף בצד.*

## **תזכורת ל- IAS 16 -רכוש קבוע**

***אם חלה עליית ערך של הרכוש הקבוע הפקודה היא :***

|  |  |
| --- | --- |
| ח' רכוש קבוע | XXX |
| ז' קרן שיערוך |

***אם חלה ירידת ערך מתחת לעלות המופחתת המקורית*** *– יש להכיר בהפסד הון :*

|  |  |
| --- | --- |
| ח' קרן שיערוך | - עד לאיפוסה  P.N ההפרש  כל הסכום |
| ח' הפסד הון |
| ז' רכוש קבוע |

***אם במועד מאוחר יותר חלה עליית ערך אז קודם כל יש לבטל את יתרת ההפסד כלומר את העלות המופחתת של ההפסד :***

|  |  |
| --- | --- |
| ח' רכוש קבוע | XXX |
| ז' רווח הון |
| ז' קרן שיערוך |

***הפחתת קרן שיערוך:***

|  |  |
| --- | --- |
| ח' קרן שיערוך | XXX |
| ז' עודפים |

***כאשר יש שתי אפשרויות:***

1. *להפחית אותה בקצב הפחת לפי שיטת הפחת של הנכס*
2. *להפחית אותה רק ביום גריעת הנכס , כלומר, ביום המכירה או בתום תקופת חיי הנכס*

***בספרי חברה א'***

*כאשר חברה ב' יוצרת קרן שיערוך ההון העצמי שלה גדל ומכאן שחשבון ההשקעה יגדל בגובה 40% מקרן השיערוך.*

|  |  |
| --- | --- |
| ח' השקעה | XXX |
| ז' קרן שיערוך(**ולא רווחי אקוויטי**) |

* ***ולא רווחי אקוויטי-*** *כי הרווח הנקי של ב' לא השתנה זה אומר שבדו"ח של א' נוצרה קרן שיערוך אז גם חברה א' מפחיתה את קרן השיערוך* ***זה אומר שבדו"ח של חברה א' נוצרה קרן שיערוך ולכן גם חברה א' מפחיתה קרן שיערוך או בקצב הפחת או בקצב גריעת הנכס .***

***כשחברה ב' מפחיתה את קרן השיערוך ורושמת:***

|  |  |
| --- | --- |
| ח' קרן שערוך | XXX |
| ז' עודפים |

* ***חשבון ההשקעה לא משתנה כי ההון העצמי של ב' לא משתנה***

## 

## **חישוב עודף עלות**

**עודף עלות - ההפרש בין מה שא' משלמת לבין מה שהיא רוכשת , נקרא עודף עלות וייחוס עודף העלות זה הסבר למה א' היתה מוכנה לשלם יותר .**

*התפישה של התקן היא כזו : נכון שחברה א' רכשה מניות (נירות) של חברה ב' אבל בפועל היא קנתה את הנכסים וההתחייבויות של חברה ב' אז* ***מסתכלים על זה ממש כאילו חברה א' רכשה 30% מכל הנכסים וההתחייבויות של חברה ב'*** *. כשחברה א' רוכשת את הנכסים וההתחייבויות היא רוכשת אותם בהתאם לשווי ההוגן שלהם ביום הרכישה.*

***את חשבון ההשקעה מציגים במאזן של חברה א' ובביאור למאזן מציגים את ההרכב של חשבון ההשקעה***

* ***המלאי גלום בתוך ההשקעה בגובה השווי ההוגן שלו כפול חלקינו כי ההשקעה ביום הרכישה נרשמה לפי העלות לחברה א' העלות לחברה א' זה השווי ההוגן של כל הנכסים וההתחייבויות של ב' לאותו יום ( כפול חלקינו)***
* ***מוניטין -*** *לחברה אסור להכיר במוניטין שנצמח אצלה בחברה הסיבה היא : שלא ניתן לאמוד את השווי ההוגן שלו באופן מהיימן רק אם שולם עבור המוניטין מותר להכיר במוניטין כנכס.*

*חברה א' רושמת במאזן שלה את המוניטין עבורו היא שילמה . את המוניטין הזה אנחנו רואים בתוך חשבון ההשקעה כי כל מה שקשור לב' במאזן מוצג אך ורק בתוך חשבון ההשקעה*

## **מדידת השווי ההוגן של התמורה ששולמה עבור רכישת המניות של ב'**

IFRS 3 קובע כי ביום הרכישה של חברה א' את מניות חברה ב' חברה א' צריכה למדוד, את השווי ההוגן של התמורה ששולמה בגין המניות. אם נוצרו לא' עלויות רכישה **כגון:** עמלת רכישה בבורסה , תשלום לרו"ח עו"ד וכו'...

אז יש להוון את עלויות הרכישה לעלות ההשקעה. (כמו כל נכס שרוכשים).

**ייתכנו מספר צורות של רכישה :**

1. **רכישה מבעלי המניות של החברה –** במקרה כזה צריך לאמוד , את שווי התמורה ששולמה לבעל המניות לפי השווי ההוגן של הנכסים או ההתחייבויות שא' העבירה לבעלי המניות. **YAS 32 קובע שאת הוצאות ההנפקה יש לקזז מפקודת האג"ח**
2. **רכישת המניות מבעל המניות של החברה באמצעות הנפקת מניות –** במקרה הזה , יש לאמוד את השווי ההוגן של המניות שהנפיקה חברה א' אבל , אם השווי ההוגן של המניות של ב' שרכשה חברה א' מהימן יותר אז יש לאמוד את השווי ההוגן של המניות של ב' שנרכשו .**בקיצור התקן אומר לפי השווי ההוגן של מה שא' נותנת.**
3. **רכישת המניות מחברה ב' עצמה –** הכוונה היא שחברה ב' מנפיקה מניות חדשות לחברה א' ובתמורה , חברה א' משלמת לחברה (ולא לבעל המניות של ב') מזומן או שהיא מעבירה לה נכסים .

* **אם חברה א' קונה מניות מחברה ב' אז בהכרח זה אומר שב' מנפיקה עוד מניות מעבר למניות הקיימות שהרי המניות הקיימות נמצאות אצל בעלי המניות**

1. **רכישת המניות מחברה ב' עצמה באמצעות העברת רכוש קבוע וקבלת מזומן מב' –** למשל: נניח שחברה ב' מנפיקה לחברה א' מניות ששוות 100,000 ₪ ובתמורה א' מעבירה לה בנין שערכו הפנקסני 60,000 ושוויו ההוגן 150,000 חברה א' תסכים לעסקה זו רק אם ב' תחזיר לה במזומן 50,000 ₪ .

**התקן קובע שיש להסתכל על עסקה זו כעל שתי עסקאות בלתי תלויות – נפרדות**

* **נשים לב :אם חברה ב' לא הנפיקה לחברה א' מניות אז חברה א' רוכשת את המניות מבעלי המניות**

## **מדידת השווי ההוגן של נכסים והתחייבויות של ב' לצורך ייחוס עודף העלות**

התקן קובע שביום הרכישה יש לאמוד את השווי ההוגן של כל הנכסים הניתנים לזיהוי (נכסים מזוהים) ושל כל ההתחייבויות הניתנות לזיהוי (התחייבויות מזוהות). **נכס מזוהה-** נכס שמקיים תנאי אחד בלבד מתוך שני התנאים הבאים:

1. **הנכס ניתן להפרדה משאר הנכסים** - כלומר , ניתן למכור אותו או להשכיר אותו בלי כל קשר לשאלה האם החברה באמת מתכוונת למכור או להשכיר אותו. יש מקרים בהם ניתן להפריד נכס כלשהו רק בצירוף של נכס אחר במקרה זה שני הנכסים יחד יהוו נכס מזוהה אחד ונציג אותם ביחד **למשל:** נניח שאנו רוצים למכור פטנט (נכס ראשון) אבל יחד איתו חייבים למכור גם ידע על מנת לתפעל את הפטנט (נכס שני). **במקרה כזה נציג את שניהם יחד כנכס מזוהה אחד בהתאם לשווי ההוגן של שנים יחד כי אין משמעות לשווי ההוגן של כל נכס בנפרד**.
2. **הנכס נובע מזכות חוזית או מזכות משפטית** - כלומר הנכס בבעלותנו מכח חוזה שחתמנו עליו או מכוח החוק.

* **מוניטין מייצג נכס שאינו מזוהה כי:**

1. הוא לא ניתן להפרדה משאר הנכסים של החברה.
2. מוניטין הוא לא בבעלות החברה לא מכח חוזה ולא מכח חוק. **מוניטין מייצג את כל ההטבות הצפויות בעתיד מכל הנכסים הלא מזוהים**

### **דוגמאות לנכסים מזוהים**

* **כל הנכסים המוחשיים (קרקע , מכונה ....) –** כי גם ניתן להפרדה וגם מכח חוק
* **פטנט רשום –** כי אם רשמנו אותו אז הוא שלנו מכח החוק .
* **זיכיון –** זה סכום שמשלמים כדי להשתמש בזכויות ובשם של רשת מסוימת זה נכס שמשלמים עליו ואז הוא שלנו מכח חוזה שנחתם עם הרשת
* **זכויות יוצרים –** זהו נכס שלנו מכח חוק
* **תיק לקוחות –** הכוונה היא למאגר הלקוחות של החברה זה לא נכס של החברה מכח חוזה וגם לא נכס של החברה מכח חוק אבל אם הוא ניתן להפרדה כלומר , אפשר למכור את תיק הלקוחות אז תיק הלקוחות מהווה נכס מזוהה .
* **קשרי לקוחות –** הכוונה היא לקשרים שיש לחברה עם הלקוחות שלה **למשל :** קשרים שיש לחברה עם סלקום **-** אם הקשרים מעוגנים בחוזה אז מדובר בנכס מזוהה
* **חוזה בתנאים עדיפים או נחותים –** **למשל:** נניח שביום 01/07/12 החברה חתמה חוזה לרכוש מלאי תמורת 100,000 ₪ ביום 31/12/12 המלאי שווה 120,000 ₪ במקרה כזה החוזה שהוא נכס בלתי מוחשי שווה 20,000 ש"ח אם השווי ההוגן בסוף שנה 20,000 ₪ אז החוזה גורר הפסד כלומר מדובר בהתחייבות ששווה 20,000₪

אם השווי ההוגן של המלאי בסוף שנה 100,000 ₪ אז החוזה לא שווה כלום אבל עדיין ייתכן שיש שווי לחוזה אם למשל יש מחסור של המלאי בשוק ואנשים יהיו מוכנים לשלם כסף על החוזה הזה.

**יש לייחס עודף עלות אך ורק לנכסים או להתחייבויות שמקיימים את ההגדרה של נכס או התחייבות בהתאם ל-YAS 1:**

**נכס-** משאב כלכלי הנמצא בשליטת החברה וצפויות בגינו הטבות כלכליות בעתיד

**התחייבות –**מחויבות של החברה אשר בגינה צפוי תזרים מזומנים שלילי בעתיד

**דוגמאות:**

* **לקוח פוטנציאלי** – החברה מנהלת מו"מ עם הלקוח ויכול להיות שיהיה לקוח של החברה זה לא עומד בהגדרת נכס זה אומר שאם חברה ב' מנהלת מו"מ עם לקוח מסוים כמו סלקום וחברה א' כשהיא רוכשת את ב' מוכנה לשלם על זה כסף אנחנו לא נוכל לייחס לזה עודף עלות כי זה בכלל לא עומד בהגדרה של נכס אז זה בטח לא עומד בהגדרה של נכס מזוהה . בסופו של דבר זה ייכנס למוניטין שמתקבל כפלאג נמבר (P.N)
* **כח עבודה מגובש** – הכוונה לקבוצת עובדים שעוזרת לחברה להפעיל את הנכס – זה לא נחשב כנכס של החברה כי עובדים הם לא בשליטת שום חברה עובדים יכולים תמיד לעזוב מתי שהם רוצים גם אם הם חתומים על חוזה .
* **לסיכום: כדי לייחס עודף עלות קודם כל צריך לבדוק שהנכס עומד בכלל בהגדרה של נכס כלומר שהוא בשליטת החברה ואם כן יש לבדוק האם אותו נכס הוא נכס מזוהה כלומר אם ניתן להפרדה או שהוא שלנו מכח חוזה או חוק.**
* **דרך אגב: כל מה שנמצא בחברה ב' שאינו עומד בהגדרה של נכס מזוהה ויש לו שווי אבל לא ייחסנו לו עודף עלות ייכנס בסופו של דבר למוניטין.**

## 

## **הגדרת השווי ההוגן**

שווי הוגן זהו המחיר שהחברה היתה מקבלת עבור מכירת הנכס או שהיתה משלמת עבור סילוק ההתחייבות בחברה רגילה בין משתתפים בשוק

**הערות:**

1. כשמודדים שווי הוגן יש לקחת בחשבון את כוונת השימוש בנכס ע"י השוק ולא כוונת השימוש בנכס של החברה הספציפית כלומר, יש לקבוע אותו לפי מדד אובייקטיבי בשוק המייצג את צורת השימוש האופטימלית בנכס ולא לפי מדד סובייקטיבי של החברה.
2. השווי ההוגן צריך לקחת בחשבון כל מיני אי וודאויות
3. הראיה הטובה ביותר לשווי הוגן היא **מחיר שוק** במידה ויש שוק פעיל לנכס .אם אין שוק פעיל לנכס אז יש להפעיל מודלים כלכליים אחרים
4. **שווי הוגן של נכס בחכירה- חכירות:**

* **אם החברה מחכירה נכס בחכירה תפעולית**- כלומר היא משכירה אותו אז הנכס של החברה - זה השווי ההוגן שכולל גם את שווי הנכס וגם את שווי חוזה החכירה אם הוא בתנאים עדיפים או נחותים .
* **אם החברה חוכרת נכס בחכירה תפעולית**- כלומר , היא שוכרת אותו (הנכס לא שלה) אז השווי ההוגן- זה רק שווי החוזה אם הוא בתנאים עדיפים או נחותים .
* **אם החברה מחכירה נכס בחכירה מימונית**- כלומר, היא מכרה את הנכס אז השווי ההוגן כולל רק את שווי החוזה אם הוא בתנאים עדיפים או נחותים כי הנכס לא שלה
* **אם החברה חוכרת נכס בחכירה מימונית**- כלומר היא רכשה את הנכס אז השווי ההוגן כולל את שווי הנכס ואת שווי החוזה אם הוא בתנאים עדיפים או נחותים

**הכלל המנחה והקובע הוא שהמדידה של כל הנכסים ושל כל ההתחייבויות תיהיה לפי שווי הוגן**

**למעט חמישה חריגים :**

1. **נכסים המוחזקים למכירה –** הם מוצגים לפי כללי IFRS 5 שקובע שהנכסים האלו יוצגו בכל תאריך מאזן לפי הנמוך מבין **העלות המופחתת המקורית ליום הסיווג לראשונה כנכסים מוחזקים למכירה כשהם מופחתים עד ליום הסיווג לראשונה או לפי השווי ההוגן נטו בניכוי עלויות מכירה**.

* הרעיון הוא:נ.מ.ל – נכס מוחזק למכירה הוא נכס שבגדול תוך שנה יימכר אז במשמעות שלו הוא כמו מלאי.
* את הנ.מ.ל מפחיתים רק עד ליום שבו הוא סווג כנ.מ.ל מאותו יום הוא לא מופחת בכלל עד יום מכירתו.
* החריג במקרה של נ.מ.ל הוא כשמייחסים עודף עלות לנ.מ.ל לוקחים את **השווי ההוגן נטו בניכוי עלויות מכירה ולא את השווי ההוגן .**

1. **מיסים נדחים-** כשמייחסים עודף עלות למיסים נדחים **לא מייחסים לפי השווי ההוגן של המיסים הנדחים אלא בהתאם לכללים שנקבעו ב – IAS 12 (בהמשך נלמד).**
2. **הטבות לעובדים** – כשמייחסים עודף עלות לנכסים או להתחייבויות הקשורים להטבות לעובדים כגון: התחייבות לפיצויים אז לא מייחסים לפי שווי הוגן אלא לפי כללי IAS 19 כלומר לפי שיטת **הערכה אקטוארית.** נשים לב שאם לב' יש התחייבות לפיצויים היא רושמת אותה לפי IAS 19 . IFRS 3 קובע שנייחס עודף עלות להתחייבות הזאת לא לפי השווי ההוגן אלא לפי IAS 19 מכאן שאם חברה ב' הפעילה את IAS 19 זה אומר שאין עודף עלות .
3. **התחייבות תלויה** – לפי IAS 37 אם לחברה יש התחייבות תלויה כמו תביעה משפטית שעומדת כנגד החברה אז החברה צריכה ליצור הפרשה אם מתקיימים שני תנאים מצטברים :
4. ניתן לאמוד את השווי ההוגן של ההתחייבות
5. צפוי מעל 50% שההתחייבות תמומש כלומר צפוי תזרים מזומנים שלילי

* **לגבי עודף עלות** –אם ניתן לאמוד את השווי ההוגן של התביעה קובע IFRS 3 שיש לייחס עודף עלות להתחייבות התלויה גם אם חברה א' לא צופה שהיא תמומשזה אומר שב' צריכה שני תנאים כדי ליצור הפרשה וא' צריכה תנאי אחד כדי לייחס לה עודף עלות אז יכול להיות שבספרי ב' לא תיהיה הפרשה כי היא לא צופה שהיא תמומש אבל א' כן תייחס לה עודף עלות .

1. **נכס שיפוי (פיצוי) –** הכוונה היא למצב שבו ביום רכישת המניות של ב' חברה א' קובעת עם בעל המניות של ב' זה שמכר לה את המניות של ב' שחברה א' זכאית לפיצוי בתנאים מסויימים .נכס השיפוי ימדד בהתאם להתחייבות שבגינה הוא ניתן .**זה אומר** שאם ההתחייבות הוצגה לפי שווי הוגן גם נכס השיפוי יוצג לפי שווי הוגן ואם ההתחייבות לא הוצגה כי לא היה ניתן לאמוד את השווי ההוגן שלה אז גם נכס השיפוי לא יוצג כי ברור שלא ניתן לאמוד את השווי ההוגן שלו.

**הפחתת עודף עלות**

עודף העלות כאילו נדבק לנכס שאליו הוא מיוחס כשהמטרה שלו היא להעמיד את הנכס על השווי ההוגן שלו ביום הרכישה כי השווי ההוגן שלו ביום הרכישה זה העלות לא' . זה אומר שמה שחברה ב' תעשה עם הנכס א' תעשה עם עודף העלות .

**למשל :**

* **עודף עלות שמיוחס לרכוש קבוע**- יופחת בקצב הפחת ולפי שיטת הפחת כפי שחברה ב' מפחיתה בספרים שלה.
* **עודף עלות שמיוחס לקרקע** -יופחת רק ביום המכירה.
* **מלאי** – יופחת ביום מכירת המלאי או כשיש ירידת ערך למלאי.
* **עודף עלות שמיוחס להתחייבויות או לאג"ח לשלם-** יופחת לפי שיטת העלות המופחתת (שיטת הריבית האפקטיבית).
* **עודף עלות שמיוחס לנכס בלתי מוחשי-** IAS 38 קובע שאם לנ.ב.מ יש אורך חיים מוגדר אז הוא יופחת למשך יתרת החיים שלו בדיוק כמו רכוש קבוע . אם אין לו אורך חיים מוגדר אז הוא לא יופחת אבל לפחות אחת לשנה יש למדוד לו סכום בר השבה ואם הוא נמוך מערכו הפנקסני יש להפחית אותו לסכום בר ההשבה שלו. את עודף העלות שיוחס לנ.ב.מ.יש להפחית בהתאם.
* **מוניטין לא מופחת.**
* IAS 38 קובע כי בשלב המחקר כל ההוצאות יירשמו מיידית לדו"ח רוה"ס את כל ההוצאות שנוצרות בשלב הפיתוח של הנכס יש לרשום כנכס במאזן בהתקיים מספר תנאים כשבגדול התנאים מצביעים על כך שיהיה הטבות כלכליות בעתיד מהנכס ויהיה לו שוק וקונים.
* **אמרנו שעודף העלות בגין האג"ח לשלם גם יופחת לפי שיטת העלות המופחתת וזה אומר שפעם אחת מחשבים את השווי ההוגן ביום הרכישה לפי ריבית השוק באותו יום ולא משנים אותה יותר**

|  |  |
| --- | --- |
| ח' רווחי אקוויטי | **(את כל ההוצאות בגין הפחתת עודף עלות רושומים (רווחי אקוויטי))** |
| ז' השקעה | (עודף עלות נמצא בתוך חשבון ההשקעה) |

## 

## **מוניטין שלילי**

אם נוצר מוניטין שלילי יש להפחית אותו מיידית הסיבה היא שאם המוניטין יצא שלילי זה אומר ששילמנו על החברה סכום שהוא נמוך מהשווי ההוגן שלה וזה יכול להיות למשל אם בעל המניות של ב' היה לחוץ בכסף, במקרה כזה חברה א' הרוויחה מהרכישה במחיר הזדמנותי. באמצעות ההפחתה המיידית אנו בעצם מכירים ברווח הזה יוצא שאנו מכירים ברווחי אקוויטי שמשמעותם רווח על הרכישה ההזדמנותית **מסקנה: מוניטין שלילי יופחת מיידית**

## 

## **מסים בגין עודף עלות**

מס הכנסה לא מכיר בכלל בשיטת האקוויטי וגם לא בדו"חות מאוחדים מס הכנסה מכיר בהשקעה אך ורק לפי שיטת העלות הוא לא מכיר את IAS 39 לא את IAS 28 ולא את IFRS 10 . מס הכנסה ממסה כל חברה בנפרד הוא ממסה את חברה ב' על הרווח שלה הוא ממסה את חברה א' על הרווח העצמי מפעולות עצמיות רק שלה. הוא לא ממסה את רווחי האקוויטי שא' רושמת בדו"ח רוה"ס שלה כי הוא כבר לקח את המס מחברה ב' ובגדול מס הכנסה לוקח מס על כל שקל של רווח פעם אחת בלבד. זה אומר שמס הכנסה לא מכיר בכלל ברווחי אקוויטי עודף עלות וכל מה שקשור ל-IAS 28 ברגע שאנחנו בספרים של א' יוצרים עודף עלות כשלמס הכנסה זה 0 אנו בעצם יוצרים הפרש בין הרשום בספרים ובין מס הכנסה. ברגע שנוצר הפרש כזה יש לשאול האם מדובר בהפרש קבוע או בהפרש זמני שנסגר במשך הזמן . עודף העלות מייצג הפרש זמני כי בסופי של דבר כל עודף העלות ייסגר ומכאן שיש ליצור בגינו מיסים נדחים.

**חריג – מוניטין –** למרות שמוניטין מייצג הפסד זמני ואין ליצור בגינו מיסים נדחים . כי אם ניצור בגינו מיסים נידחים המוניטין שיתקבל כ- P.N יצא יותר גדול ותמיד בחשבונאות המטרה היא להציג מוניטין בסכום כמה שיותר נמוך. הסיבה היא שכל חברה תעדיף להראות את המוניטין שלה במאזן כמה שיותר מנופח שהרי המוניטין מייצג לא נכס רגיל אלא נכס שמייצג את כל ההטבות הכלכליות בעתיד. **החברות מנסות לנפח מוניטין והחשבונאות מנסה למנוע את זה**

**מסקנה : על כל עודף עלות בגין נכס או התחייבות יש ליצור מס נדחה חריג - מוניטין**

## **שינויים בשיעור המס**

את המיסים הנדחים יש ליצור לפי שיעור המס שיחול בעת ההיפוך של ההפרש הזמני אם השינוי בשיעור המס ידוע כבר ביום הרכישה כמובן שניצור את המיסים הנדחים לפי שיעורי המס שיחולו בעת ההיפוך. אם השינוי בשיעור המס נודע רק לאחר יום הרכישה אז ביום שבו נודע השינוי בשיעור המס נצטרך לעדכן את כל המיסים הנדחים .

## **מוניטין שרשום בספרי חברה ב'**

הכוונה היא שחברה ב' מחזיקה בחברה אחרת , ובגין אותה חברה , רשום אצלה מוניטין **למשל:** חברה ב' רכשה את חברה ג' וכתוצאה מהרכישה נוצר לה מוניטין בגין ג'. לא יכול להיות שלחברה ב' יהיה מוניטין בגין עצמה. אמרנו שביום הרכישה של חברה א' את ב' יש למדוד שווי הוגן רק בנכסים מזוהים . מוניטין הוא נכס לא מזוהה ולכן לפני שמחשבים את ע"ע יש לבצע התאמות , להון העצמי של ב' ולבטל את המוניטין שרשום אצלה בספרים.

## 

## **מדיניות חשבונאית שונה**

אם ביום שחברה א' רוכשת את חברה ב' חברה ב' מיישמת מדיניות חשבונאית שונה מהמדיניות שמיישמת חברה א' לגבי נכס מסויים אז לפני שמחשבים את ע"ע יש לבצע התאמות להון העצמי של ב' כדי להתאים את המדיניות של ב' למדיניות של א' . **הסיבה : אם נניח שא' רכשה 40% ממניות חברה ב' אמרנו שהתפישה היא שא' רכשה 40% מכל הנכסים ומכל ההתחייבויות של ב' . אז אם א' רכשה נכסים של ב' אז המדיניות החשבונאית של כל הנכסים באותה הקבוצה חייבת להיות זהה לא יכול להיות שבחברה אחת נציג קבוצה מסויימת של נכסים כשכל נכס מוצג לפי מדיניות שונה .**אם למשל א' מציג את כל הנדל"ש שלה לפי מודל השווי ההוגן וכעת היא רוכשת את ב' וב' מציגה את הנדל"ש שלה לפי מודל העלות לא יכול להיות מצב שנציג כעת את כל הנדל"ש לפי מודלים שונים כי התפישה היא שא' רכשה את הנדל"ן של ב' לפיכך כל הנדל"ן חייב להיות מוצג לפי מודל השווי ההוגן (כמו א') .

**לסיכום: כל הנכסים באותה הקבוצה חייבים להיות מוצגים באותה מדיניות חשבונאית**

מיום הרכישה ואילך לפני שמושכים רווחי אקוויטי מחברה ב' יש קודם כל לבצע התאמות לרווח הנקי של חברה ב' כדי להמשיך ולהתאים את המדיניות של ב' למדיניות של א'. אם בנקודה מסויימת חברה ב' התאימה את המדיניות שלה , למדיניות של א' וזה אומר שחברה ב' תיקנה רטרואקטיבית את כל הדו"חות הכספיים שלה , אז אנחנו כבר לא נצטרך לעשות כלום כי אנחנו מראש דאגנו לכך שהמדיניות החשבונאית תהיה זהה.

* **בעסקאות חכירה ובחוזה ביטוח חברה א' לא יכולה לשנות את סיווג העסקה, העסקה תמיד תסווג בהתאם למה שחברה ב' סיווגה ביום חתימת החוזה.**

**למשל**: אם חברה ב' חתמה על חוזה חכירה ובאותו יום היא סיווגה את העסקה כחכירה תפעולית אז תמיד העסקה תישאר מסווגת כחכירה תפעולית . חברה א' לא יכולה ביום הרכישה לשנות את הסיווג לחכירה מימונית כי אחד מהתנאים של חכירה מימונית מתקיים .

* **נדגיש שאנחנו לא באמת משנים את הספרים של חברה ב' , ב' כישות עצמאית יכולה לפעול באיזו מדיניות חשבונאית שהיא רוצה רק בספרים של א' כשמנהלים את חשבון ההשקעה ב-ב' מבצעים את כל ההתאמות הללו להון העצמי של ב' לצורך חישוב ע"ע .**
* **נשים לב שבנדל"ן שמוצג לפי מודל העלות (ואז זה ממש כמו ר"ק שמוצג לפי מודל העלות) יוצרים מס נדחה רגיל כלומר לפי שיעור המס שיחול בעת ההיפוך וזה אומר קרקע – תמיד לפי מס רווח הון ובניין – לפי קצב הפחת**
* **כל תיקון שנבצע לחברה ב' יוצג נטו בניכוי המס שהרי מ"ה לא מכיר בתיקונים הללו .**
* ***הערה: מלאי סגירה תמיד נמצא ביחס ישיר לרווח כלומר אם מגדילים אותו הרווח יגדל ולהיפך מלאי הפתיחה נמצא ביחס הפוך לרווח .***
* ***לגבי המלאי פתיחה אם ב' מבצעת שינוי במדיניות חשבונאית , IAS 8 שמדבר על שינויים חשבונאיים קובע שהיא צריכה לבצע תיקון רטרואקטיבי זה אומר שחברה ב' תקנה את כל הדו"חות של השנים הקודמות והציגה אותם לפי שיטת הממוצע . אנו מלכתחילה הצגנו אותם לפי שיטת הממוצע אז אנחנו לא צריכים לעשות כלום .*** *בשנה שב' מתאימה את המדיניות שלה למדיניות של א' אין יותר מה לעשות .*

## 

## **הסתייגויות בספרי חברה ב'**

*אם חברה ב' פועלת שלא לפי כללי החשבונאות המקובלים , רו"ח יכול להסתייג בחוות דעת המבקר שלו .* ***למשל:*** *חברה ב' יצרה הפרשה , בגין התחייבות תלויה שלדעת רו"ח לא מספקת . אם חברה א' תבצע את החישובים בדו"חות שלה , לפי הדו"חות הנתונים של חברה ב' אז חשבון ההשקעה שהיא תציג , לא יהיה נכון ולכן גם חברה א' תחטוף הסתייגות. זה אומר* ***שלפני שמבצעים את חישוב עודף העלות ולפני שמושכים את רווחי האקוויטי מחברה ב' יש קודם כל לבצע התאמות לדו"חות של חברה ב' .*** *ברגע שחוות הדעת חלקה זה אומר שחברה ב' תיקנה רטרואקטיבית את כל הדו"חות הכספיים שלה אז אני כבר לא נצטרך לעשות כלום כי מראש דאגנו לכך שכל הדו"חות שלה , יהיו מתוקנים . זה בדיוק כמו מדיניות חשבונאית שונה.*

* **לסיכום: אם יש שינוי בשיעור המס אז בשנה שנודע על השינוי צריך לזכור לעדכן את כל המיסים הקיימים כשהמיסים הנדחים מוצגים גם בכל הסכומים שחושבו נטו ממס.**

## **תקופת המדידה**

יש מקרים בהם הטיפול החשבונאי בע"ע לא מסתיים עד לתאריך המאזן ואז נוצרת בעיה , כי חברה א' חייבת לפרסם את הדו"חות הכספיים שלה במקרה כזה , יש לבצע את ייחוס ע"ע לפי סכומים משוערים באופן זמני . אם במועד מאוחר יותר אבל מקסימום שנה מתאריך הרכישה (תקופת המדידה) מתקבל מידע ששופך אור על נסיבות ועובדות הקשורות ליום הרכישה , אז יש לבצע תיקון רטרואקטיבי לייחוס ע"ע , וזה אומר שיש לחזור ליום הרכישה ולייחס מחדש את ע"ע בהתאם למידע החדש שהתקבל , שהתיקון הזה יהיה , על חשבון המוניטין שמתקבל כ-P.N . בנוסף יש לבצע תיקון רטרואקטיבי גם להפחתת עודף העלות של השנה הקודמת מספרי ההשוואה של השנה הקודמת יוצגו מחדש .

* **יש לשים לב שיש להתייחס אך ורק למידע חדש שהושג אשר קשור ליום הרכישה ולא לכל מידע חדש**

(הרעיון הוא כזה , אם היינו אמורים לדעת ביום הרכישה על המידע הזה שהתקבל אז יש לבצע תיקון רטרואקטיבי.)

**מסקנה : נבצע תיקון רטרואקטיבי בהתקיים שני תנאים מצטברים :**

1. **המידע התקבל בתקופת המדידה (שנה).**
2. **המידע קשור ליום הרכישה – כלומר היינו אמורים לדעת אותו ביום הרכישה.**

**אם היה שינוי בשיעור המס ב-2009 כל התיקונים היו מתבצעים אותו הדבר כלומר לפי שיעור המס שהיה ידוע ביום הרכישה .**

## **תמורה מותנית**

קיימים מקרים שבהם הסכם הרכישה כולל בתוכו תמורה נוספת שתשולם בעתיד או החזר של תמורה ששולמה בהתקיים תנאי מסויים . בד"כ זה קורה כשיש ויכוח בין חברה א' לבין בעל המניות של ב' שמוכר לה את המניות של ב' על סעיף מסויים . **למשל:** כנגד חברה ב' קיימת תביעה משפטית שב' מעריכה שביהמ"ש יפסוק לה לשלם 100,000 ₪ לתובע. ולכן חברה ב' יצרה בספרים הפרשה בגין התחייבות תלויה בגין 100,000 ₪ .

* חברה א' כשהיא באה לרכוש את מניות ב' מבעל המניות של ב' חוששת שהתביעה תתברר בסכום הרבה יותר גבוה אז חברה א' ובעל המניות של ב' יכולים להגיע להסכם נניח : שכל סכום שיתברר מעבר ל-100,000 ₪ חברה א' תקבל עליו החזר של התמורה שהיא שילמה או להיפך על כל סכום שיתברר פחות מ-100,000 א' תשלם עוד לבע"מ של ב' בגובה ההפרש.
* הם יכולים להגיע להסכם שאם ב' תרוויח השנה מעל 1,000,000 ₪ א' תשלם נניח עוד 100,000 ₪

התקן קובע שבחישוב תמורת הרכישה יש לקחת בחשבון כחלק מהתמורה גם את התמורה המותנית בהתאם לשווי ההוגן שלה ביום הרכישה .

אם במועד מאוחר יותר ובמשך תקופת המדידה מתקבל מידע חדש ששופך אור על עובדות ונסיבות שהיו קיימות ביום הרכישה- כלומר זה קשור ליום הרכישה אז יש לבצע תיקון רטרואקטיבי וזה אומר לתקן את תמורת הרכישה , והפעם זה ישנה לנו את סה"כ ע"ע כשבכל מקרה התיקון הזה יהיה על חשבון המוניטין כי הוא מתקבל כפלג נמבר P.N.

אם המידע החדש התקבל לאחר תקופת המדידה או שהוא לא קשור ליום הרכישה- אז אין לבצע תיקון רטרואקטיבי ואז העידכון יירשם באופן הבא:

* **אם מדובר בסעיף הוני-** העדכון יירשם כנגד סעיף הוני
* **אם מדובר בסעיף שאינו הוני (מכשיר נגזר שזה אומר נכס או התחייבות)-** אז זה יירשם כנגד סעיף תוצאתי.

## 

## **שערוכים**

1. **שיערוך של נכס שלא יוחס לו ע"ע-** לא יוחס לנכס ע"ע או כי הוא לא היה קיים ביום הרכישה או שהוא היה קיים אבל ב' פעלה לפי מודל השערוך כך שהנכס הוצג בספרי ב' לפי שווי הוגן.

**אם א' פועלת לפי מודל העלות-** אז יש לטפל בזה כמדיניות חשבונאית שונה**אם א' פועלת לפי מודל השערוך כמו ב'-** אז כל פעם שב' יוצרת קרן שערוך זה אומר שההון העצמי שלה גדל ולכן חשבון ההשקעה חייב לגדול בגובה חלקינו בקרן השערוך. פקודת היומן תהיה:

|  |
| --- |
| ח' השקעה  ז' קרן שערוך |

נשים לב שכעת נוצרה בספרי א' קרן שערוך והיא מטפלת בה בעקביות לב' כלומר אם ב' מפחיתה אותה בקצב הפחת אז גם א' ואם ב' מפחיתה אותה רק בסוף כך גם א' יוצא שבכל נקודת זמן קרן השערוך בספרי א' שווה לקרן השערוך בספרי ב' כפול שיעור ההחזקה .

**יש מקרה אחד שבו זה לא קורה–** זה כאשר ביום הרכישה בספרי חברה ב' קיימת כבר קרן שערוך וחברה א' לא רואה אותה הסיבה: אם נניח ב' רכשה קרקע תמורת 100 ₪ ואחרי שנה היא שווה 120 ₪ ובאותו יום א' רוכשת את ב' כך של-ב' יש קרן שערוך בסך 20 העלות לב' היא – 100 העלות של הקרקע ל-א' היא 120 כי אמרנו שהתפיסה של התקן היא שביום שא' רכשה את המניות של ב' היא לא רכשה ניירות אלא היא רכשה את הנכסים וההתחייבויות של ב' וכשהיא רכשה את הקרקע היא בעצם עלתה לה 120 שזה השווי ההוגן שלה (של הקרקע) ביום הרכישה. אז אם זה מה שעלה לה זה כאילו שא' רושמת :

|  |  |
| --- | --- |
| ח' קרקע | 120\* חלקינו |
| ז' מזומן |

כלומר קרן השערוך שקיימת בב' ביום הרכישה לא קיימת מבחינת חברה א'. זה אומר שבמקרה כזה כל הזמן קרן השערוך שבספרי א' לא תהיה שווה לקרן השערוך שבספרי ב' כפול חלקינו וזה לא יהיה שווה בדיוק בגובה קרן השערוך שהייתה קיימת ביום הרכישה. במועד מאוחר יותר אם חלה ירידת ערך בשווי ההוגן מיחסים את ההפסד לקרן שיערוך עד לאיפוסה זה אומר שחברה ב' מעבר לקרן שיערוך שלה תרשום הפסד הון ו-א' תרשום הפסדי אקוויטי (כי זה לא רכוש קבוע של א' אלא של ב')

* **מסקנה: מבחינה טכנית הדברה היחידי שנצטרך לעשות זה למשוך את חלקינו בק. השיערוך של ב' ולזכור שבירידת ערך מותר מקסימום לאפס את קרן השיערוך ומעבר לזה נכיר בהפסדי אקוויטי התוצאה הרצויה בספרי א' שזה שיערוך לעלות מנקודת מבטה של א' , כבר תתקבל אוטומטית**

1. **שערוך נכס שיוחס לו עודף עלות-**זהו מצב שבו לב' יש נכס ב' פועלת לפי מודל העלות ביום הרכישה השווי ההוגן שלו שונה ולכן ייחסנו לו עודף עלות. במועד מאוחר יותר ב' משערכת את הנכס כלומר ב' עוברת ממודל העלות למודל השערוך וזו גם המדיניות של א' . במקרה זה יש לבצע שני דברים :
2. קודם כל להגדיל את חשבון ההשקעה בגובה חלקינו בקרן השערוך נטו שזה בעצם משיכת קרן השערוך מב'

|  |  |
| --- | --- |
| ח' השקעה | XXX |
| ז' ק. שערוך |

1. יש למחוק את יתרת עודף העלות לאותו יום שהרי מטרת עודף עלות להעמיד את הנכס על השווי ההוגן שלו ואם הנכס כבר עומד על השווי ההוגן שלו אז לא צריך יותר את ע"ע. פקודת היומן תהיה :

|  |  |
| --- | --- |
| ח' קרן שערוך | XXX |
| ז' השקעה |

הסיבה שאיפוס ע"ע היא כנגד ק.שיערוך היא כדי שבסופו של דבר אנו נראה בספרי א' את קרן השערוך מנקודת מבטה של א'.

* **נדגיש שכמו תמיד מותר לחייב קרן שיערוך ומעבר לזה ב' תרשום הפסד הון וא' תרשום הפסדי אקוויטי**

**מבחינה טכנית תמיד נצטרך לבצע שני דברים :**

1. למשוך את חלקנו בקרן השערוך נטו של ב'
2. אם יש ע"ע מיוחס לנכס נמחוק את כולו כנגד ק.שערוך

מותר לחייב את קרן השיערוך עד לאיפוסה מעבר לזה הפסדי אקוויטי

## **השקעה זמינה למכירה בספרי חברה ב'**

השקעה זמינה למכירה בספרי חברה ב' הכוונה היא שלחברה ב' יש השקעה בני"ע והיא מטפלת בהשקעה בהתאם ל-YAS 39 כהשקעה ז"ל ז"א בספרי ב' יש קרן הון . זה מזכיר את נושא השערוכים שגם שם יש קרן שערוך:

1. **עליית ערך של ההשקעה-** בגלל שההון העצמי של ב' גדל בגובה קרן ההון (היא תמיד תוצג נטו ממס) אז חשבון ההשקעה חייב לגדול בגובה חלקינו זה אומר שמעכשיו גם לחברה א' יש קרן הון והיא ד"א כבר מוצגת נטו ממס כי ככה משכנו אותה .

פקודות היומן

בספרי חברה ב':

ח' השקעה

ז' קרן הון נטו

ז' התחייבות מ"נ

בספרי חברה א':

ח' השקעה ב-ב'

ז' קרן הון

1. **ירידת ערך בלי ראיות לירידת הערך-** זה אומר שקרן ההון יכולה להיות בחובה בספרי ב'. בגלל שההון העצמי של ב' ירד בגובה קרן ההון חשבון ההשקעה יקטן בגובה חלקינו פקודות היומן:

בספרי ב':

ז' השקעה בני"ע

ח' קרן הון נטו

ח' מס נדחה

בספרי א':

ז' השקעה ב-ב'

ח' קרן הון

1. **ירידת ערך עם ראיות לירידת הערך –** זה אומר שקרן ההון לא יכולה להיכנס לחובה. היא תיכנס לחובה אם השוו"ה ירד מתחת לעלות המקורית .

פקודות היומן:

בספרי חברה ב':

ז' השקעה בני"ע

ח' ק. הון נטו 🡨 עד לאיפוסה

ח' מס נדחה

מעבר לזה:

ז' השקעה בני"ע

ח' הפסד מני"ע

ז' הכנסות מ"נ

בספרי חברה א'

ז' השקעה ב-ב'

ח' קרן הון🡨 עד לאיפוסה של קרן ההון של א'

ח' הפסד אקוויטי

* **הערה: גם בקרן שערוך זה אותו הדבר ז"א גם שם ראינו שמעבר לקרן השערוך ב' מכירה בהפסד הון וא' מכירה בהפסדי אקוויטי. ההבדל הוא שהקרן שערוך לעולם לא יכולה להיות בחובה וקרן הון בגין ני"ע ז"ל –כן יכולה להיות בחובה.**

1. **ביום מכירת ההשקעה –**

פקודות היומן

בספרי חברה ב':

ח' מזומן

ז' השקעה בני"ע

ח' קרן הון (נטו)

ח' מס נדחה

ז' רווח מני"ע (ברוטו)

**או הפוך**  ,כלומר, ב' צריכה לממש את קרן ההון והמס הנדחה לדו"ח רוה"ס.

בספרי חברה א'

ז' השקעה ב-ב'

ח' קרן הון 🡨 מקסימום עד לאיפוס קרן ההון של א'

ח' הפסדי אקוויטי

* **אם ב' רכשה את ההשקעה בני"ע לפני יום הרכישה של א' את ב' זה אומר שביום הרכישה בספרי ב' קיימת קרן הון שחברה א' לא רואה (בדיוק כמו בקרן שערוך). הסיבה: עלות ההשקעה לב' זה העלות המקורית ביום רכישת ההשקעה . אבל עלות ההשקעה לא' זה השוו"ה של ההשקעה ביום הרכישה . וכשא' רכשה את ב' התפישה היא שהיא רכשה את הנכסים שלה וביום שהיא רכשה את הנכסים שלה וגם את ההשקעה בני"ע אין קרן הון. זה אומר שבמקרה כזה קרן ההון בספרי א' לא תיהיה שווה לקרן ההון שבספרי ב' כפול חלקינו . זה אומר שכל פעם שאנו מחייבים את קרן ההון שבספרי א' יש להקפיד לחייב אותה מקסימום עד גובה איפוסה ומעבר לזה נכיר בהפסדי אקוויטי אלא אם כן ירידת הערך לא מלווה בראיות .**

**לסיכום: מבחינה טכנית כל פעם שב' יוצרת קרן הון אנו מושכים את חלקינו . כשצריך להקפיד לחייב את קרן ההון בספרי א' מקסימום עד לאיפוסה אלא אם כן אין ראיות לירידת הערך**

## **עסקאות עם בעלי שליטה – תקן 23 (הישראלי)**

נניח שחברה א' מחזיקה 30% מחברה ב' ואת כל היתר 70% מחזיק אדם אחד (בעל שליטה). אם בעל השליטה נותן לחברה ב' מתנה וזה יכול להיות בהרבה דרכים **למשל :** מעביר לה מזומן , מוכר לה נכס במחיר הנמוך מהשווי ההוגן שלו אז חברה א' מרוויחה מזה

בספרי ב'

תקן 23 קובע כי חברה ב' תרשום את המתנה בקרן הון  **הרעיון הוא**  שכל העסקאות עם בעלי המניות מוצגות בדו"ח על השינויים ולא בדו"ח רוה"ס . אם יש מס הקרן תוצג נטו ממס. פקודת היומן תיהיה:

ח' מזומן

ז' קרן הון השקעת בעלים(נטו)

ז' מס נדחה

בספרי א'

בגלל שההון העצמי של ב' גדל חשבון ההשקעה חייב לגדול . **הפעם זה יירשם כרווח הון כי עובדתית הפעם חברה א' הרוויחה מהמתנה שב' קיבלה.** פקודות יומן :

ח' השקעה

ז' רווח הון

**אם בע"ש משך כספים מחברה ב'**- וזה יכול להיות שהוא: משך ממנה מזומן או שהוא מכר לה נכס במחיר הגבוה מהשוו"ה אז חברה ב' תרשום את זה כדיבידנד כי מדובר בהפסד של ב' כתוצאה מעסקה עם בע"מ אז זה לא יירשם בדו"ח רוה"ס אלא בדו"ח על השינויים **ומסתכלים על זה ממש כעל דיבידנד שמשך בע"ש** פקודות יומן:

בספרי חברה ב'

ח' עודפים- דיבידנד שהוכרז

ז' מזומן

בספרי חברה א'

ח' הפסד הון \*

ז' השקעה ב-ב'

* ההון העצמי של ב' ירד ולכן חשבון ההשקעה חייב לרדת אבל הפעם כנגד הפסד הון כי חברה א' ממש הפסידה מזה

## **מקרה א' - גירעון בהון העצמי של ב' = הון עצמי שלילי**

**זה אומר שההתחייבויות גבוהות מהנכסים כך שההון העצמי הוא שלילי.**

לפי עיקרון **הערבות המוגבלת**- המקסימום שמשקיע יכול להפסיד הוא את גובה ההשקעה שלו כלומר , לא יכולים לדרוש ממנו כסף מעבר למה שהוא השקעה. אם חברה ב' מפסידה אז חשבון ההשקעה בספרי א' יקטן - אבל המקסימום שניתן להקטין אותו זה ל-0 כלומר לא ניצור חשבון השקעה שלילי. מהנקודה שחשבון ההשקעה עומד על 0 אנחנו לא מושכים יותר הפסדי אקוויטי אבל אם במועד מאוחר יותר ב' תרוויח אז אנחנו לא נמשוך רווחי אקוויטי עד גובה הפסדי האקוויטי שלא משכנו בעבר. יוצא שאנחנו מתחילים למשוך רווחי אקוויטי שוב מהרגע שההון העצמי של ב' חוזר להיות חיובי .

## **מקרה ב' - גירעון בהון וערבות**

לפעמים חברה א' **נותנת ערבות** לחברה ב' וזה אומר שאם חברה ב' **לא תצליח לפרוע את ההתחייבויות שלה אז יכולים לבוא לחברה א' ולדרוש ממנה כסף** . במקרה כזה ניצור את **חשבון ההשקעה בסכום שלילי עד גובה הערבות שא' נתנה לב'**. חשבון ההשקעה השלילי מייצג בעצם את ההפרשה להפסד בגין הערבות . במאזן של א' אנו לא נציג את חשבון ההשקעה במינוס בקבוצת הנכסים , אלא, **את הסכום השלילי אנו נציג כהפרשה להפסד בגין ערבות בקבוצת ההתחייבויות.** חברה א' יכולה לתת ערבות לב' או כערבות מוגבלת בסכום בלי קשר לשיעור ההחזקה שלה ב-ב' , או ערבות מוגבלת בסכום אבל הדדית כלומר , לפי שיעור ההחזקה או ערבות בלתי מוגבלת בסכום.

## **מקרה ג' - גירעון בהון העצמי ומספר השקעות הקשורות לחברה ב'**

הכוונה היא ש**א' משקיעה לא רק במניות הרגילות של ב' אלא בהשקעות נוספות** **למשל:** היא משקיעה במניות הבכורה של ב' או שהיא נותנת לה הלוואה ללא כוונת פירעון כשהמשמעות היא שהיא משקיעה בה עוד כספים. במאזן כל ההשקעות הללו מוצגות כהשקעה אחת ב-ב' ובביאור מפרטים את סוגי ההשקעות . כאשר לחברה ב' יש הון עצמי שלילי אז נוצר ספק בדבר יכולתה של א' לקבל את ההשקעות הללו חזרה במקרה הזה יש לייחס את הפסדי האקוויטי גם להשקעות הללו. באופן הבא: ההשקעה הראשונה שנייחס לה הפסדי אקוויטי זו ההשקעה האחרונה שמגיע לה משהו בסדר העדיפות בפירוק, כלומר , ההשקעה הכי נחותה . אם במועד מאוחר יותר חברה ב' תרוויח אנו לא נמשוך רווחי אקוויטי עד גובה הפסדי האקוויטי שלא הוכרו בעבר. ברגע שנתחיל למשוך רווחי אקוויטי נייחס אותם להשקעות בסדר הפוך מהסדר שבו ייחסנו את הפסדי האקוויטי כלומר, קודם כל נגדיל את ההשקעה הראשונה שמגיע לה משהו בסדר העדיפות בפירוק, כלומר, להשקעה שיש לה עדיפות ראשונה . **אם לדוגמא א' נותנת לב' ערבות ע"ס 100,000 ₪ אז היינו מאפסים את כל חשבונות ההשקעות וההלוואות ורק אח"כ מכניסים את ההשקעה למינוס עד גובה הערבות כלומר, היינו יוצרים בעצם הפרשה להפסד**

## **מקרה ד' -גירעון בהון והשקעות נוספות ביחס השונה מהשקעה במניות**

כלומר , למרות שחברה א' מחזיקה בחברה ד' 40% היא נותנת לה הלוואה בשיעור 50% מסך ההלוואות שזה אומר שהסיכון שא' לוקחת הוא יותר גבוה משיעור ההחזקה שלה בד' . במקרה כזה אחרי שנאפס את חשבון ההשקעה יש למשוך 50% מהפסדי האקוויטי ולא 40% עד גובה איפוס ההלוואה . **מסקנה : אם נתון ששיעור ההלוואות שונה משיעור ההשקעה אז מביאים לאיפוס ההשקעה נמשוך את ההפסד לפי שיעור ההלוואה**

## **מקרה ה -רכישת חברה ב' עם גרעון בהון העצמי**

במקרה זה יש לשים לב שכל שקל שא' משלמת גורר ע"ע חיובי כי ההון העצמי של ב' שלילי. **ההגיון הוא –** גם רכשנו הון עצמי שלילי של 48,000 ₪ וגם היינו מוכנים לשלם 20,000 ₪ זה אומר שהמוניטין שווה 68,000 ש"ח .

## 

## **שינויים בשיעור ההחזקה**

**אם יש עליה בשיעור ההחזקה**- זה אומר שיש לחשב עוד ע"ע חדש נוסף בלתי תלוי לחלוטין בעודף העלות הקיים . אין לו קשר לע"ע הקיים כי הוא בא להסביר למה חברה א' היתה מוכנה לשלם יותר או פחות . ממה שרשום בספרי ב' בגלל שבאותו יום השווי ההוגן של הנכסים שווים יותר או פחות בלי קשר למה שהיה בזמנו. מבחינה טכנית זה אומר **שתי טבלאות נפרדות של ע"ע** .

**אם יש ירידה בשיעור ההחזקה**- זה אומר שנצטרך לחשב רווח או הפסד הון כתוצאה ממכירת הנכס -**מכירת ההשקעה .**

## **עליה בשיעור ההחזקה**

1. **עליה בשיעור ההחזקה -**נניח שא' מחזיקה ב-ב' 10% וכעת היא רוכשת עוד 30% לפי גישת המעברים שטוענת שכל פעם שיש מעבר מתקן לתקן אנו מסתכלים על זה כאילו מכרנו את כל ההשקעה הקודמת (יצאנו מהתקן הישן) ורכשנו מההתחלה , את ההשקעה החדשה (נכנסנו לתקן החדש) אז:

**לגבי ה-10% הישנים**- מסתכלים על זה כאילו מכרנו הכל , וזה אומר שאם ההשקעה נוהלה כהשקעה ז"ל יש לממש את קרן ההון בגין ני"ע לדו"ח רוה"ס.

**לגבי ה-40% החדשים (10%+30%)- יש לחשב מההתחלה ע"ע .**

## **עליה בתוך IAS28-** בגין כל עליה בשיעור ההחזקה **יש לחשב ע"ע נוסף בלתי תלוי**. כל ע"ע נוסף **יש לייחס מחדש לנכסים ולהתחייבויות שבאותו היום השוו"ה שלהם שונה מהערך הפנקסני** .

## **עליה בתוך IAS28 כתוצאה מהנפקת מניות –** גם במקרה הזה **יש לחשב ע"ע נוסף בגין האחוז הנוסף שנרכש** רק שהפעם בגלל שיש שינוי גם בהון העצמי של ב' חישוב ע"ע ייעשה באופן הבא:

|  |
| --- |
| תמורה XXX  נרכש (XXX)  -----------  XXX  חלקינו בשווי לפני ההנפקה : XX  אחרי:XX |

## **עליה בתוך IAS28 כתוצאה מפדיון מניות-**

אם חברה רוכשת את המניות של עצמה זה אומר שהיא פודה את המניות מאותה הנקודה המניות הללו איבדו את כל הזכויות שלהן. **פקודת היומן שרושמת החברה:**

ח' הון עצמי (מניות באוצר/ מניות רדומות)

ז' מזומן

גם במקרה הזה ההון העצמי של ב' משתנה ולכן יש לחשב את ע"ע כמו במקרה הקודם כלומר לפי חלקינו בשווי לפני מול אחרי . **לסיכום : אם יש גם עליה בשיעור ההחזקה אבל גם שינוי בהון העצמי של ב' אז חייבים לבצע את החישוב של חלקינו בשווי לפני מול אחרי**

## **ירידה בשיעור ההחזקה**

### **מקרה 1- ירידה בתוך IAS28 40% 🡨 30%**

בגין כל ירידה כזו יש לחשב רווח או הפסד הון כתוצאה ממכירה של חלק מההשקעה . בנוסף, יש לממש חלק יחסי מכל קרנות ההון שקיימות בספרי חברה א' בגין הנכסים של חברה ב' . כי אם מכרנו חלק מהמניות מסתכלים על זה כאילו מכרנו חלק מהנכסים של חברה ב' .***לגבי קרן שיערוך פקודת היומן תיהיה:***

*ח' קרן שיערוך*

*ז' עודפים*

*מסתכלים על זה כאילו חברה א'* ***מכרה*** *את הרכוש הקבוע ו****כשמוכרים רכוש קבוע יש לממש את קרן השערוך כנגד עודפים.*** *לגבי קרן הון בגין ניירות ערך הזמינים למכירה פקודת היומן תיהיה:*

*ח' קרן הון בגין ני"ע זמינים למכירה*

*ז' רווחי אקוויטי*

* ***נשים לב שחברה א לא מממשת את הקרן כנגד רווח מני"ע כי זה לא ני"ע שלה, אלא של חברה ב ולכן זה כנגד רווחי אקוויטי***

**כשיש ירידה בשיעור ההחזקה ישנם שני סוגים של ניסוחים בתרגילים :**

נניח שב-31/12/08 א' מחזיקה 4,000 מניות מתוך 10,000 מניות של חברה ב' = 40%

חשבון ההשקעה באותו יום עומד על 100,000 ₪ .

31/12/08

ח-ן ההשקעה : 100,000

**ניסוח ראשון:** ב-01/01/09 א' מכרה 10% מההשקעה תמורת 120,000 .

במקרה זה שיעור ההחזקה החדש הינו :

האחוז שנמכר :

האחוז החדש :

ובמניות :

חשבון ההשקעה :

|  |  |
| --- | --- |
| 31/12/08 | 100,000 |
| גריעה |  |
| 01/01/09 | 90,000 |
| פקודת היומן:  ח' מזומן  ז' השקעה  ז' רווח הון | 120,000  10,000  110,000 |

**ניסוח שני:** ביום 01/01/09 א' מכרה 10% מהמניות תמורת 120,000 בניסוח הזה מתכוונים ש**א' מכרה 10% מסך כל המניות שיש לחברה ב'** אם לב' יש 10,000 מניות אז א' מכרה 1,000 מניות .

שיעור ההחזקה החדש :

חשבון ההשקעה :

|  |  |
| --- | --- |
| 31/12/08 | 100,000 |
| גריעה | ) |
|  | 75,000 |

**לסיכום :**

* **מבחינת האחוזים – אם נמכר 10% מההשקעה אז נמכר 10% מהאחוז הישן לעומת זאת אם נמכר 10% מהמניות אז הכוונה היא ל10% מהמניות של ב' (מ-100%) אז האחוז החדש הוא האחוז הישן פחות האחוז שנמכר**
* **לגבי ההשקעה (בש"ח) אם נמכר 10% מההשקעה אז בגריעה ניקח 10% כפול ההשקעה ואם נמכר 10% מהמניות אז בגריעה ניקח: (10% )חלקי (האחוז הישן מתוך ההשקעה).**

### **מקרה 2 – ירידה בתוך IAS 28 כתוצאה מהנפקת מניות בחברה ב'**

במקרה זה מצד אחד שיעור ההחזקה ירד מצד שני ההון העצמי של חברה ב' גדל ומצד שלישי יש לממש חלק יחסי מעודף העלות . כי אם ירדנו בשיעור ההחזקה אז בעצם מכרנו חלק מההשקעה כך שיש לממש חלק מע"ע . מבחינה טכנית אנו נחשב את חשבון ההשקעה , שניה לפני ההנפקה , ושניה אחרי ההנפקה , ההפרש בינהם לוקח בחשבון את שלושת הגורמים שהזכרנו . זה ייתן לנו את הגריעה או את התוספת לחשבון ההשקעה. כדי לדעת מה הרווח או הפסד ההון נרשום פקודת יומן

### **מקרה 3- מעבר מ-IAS28 ל-IAS39 40% 🡨 10%**

לפי גישת המעברים מסתכלים על זה כאילו מכרנו את כל ה-40% ועל זה יש לחשב רווח או הפסד הון וכמובן לא לשכוח לממש את כל קרנות ההון שבספרי א' בגין נכסי ב' . לגבי ה-10% מסתכלים על זה כאילו רכשנו מחדש 10% ואז יש לפעול לפי IAS39

### **לסיכום שינוי בשיעור ההחזקה**

* ההבדל בין חלקינו בשווי לחשבון השקעה זה יתרת ע"ע . כשמחשבים ע"ע נוסף מחשבים אותו באופן בלתי תלוי ליתרת ע"ע הקיים ולכן בחישוב אנחנו לא לוקחים את עודף העלות לוקחים רק את חלקינו בשווי. לעומת זאת , כשיש ירידה בשיעור ההחזקה אנחנו כן צריכים לרחת בחשבון את יתרת ע"ע כי צריך לגרוע חלק ממנה . לכן בחישוב אנחנו לוקחים את **חשבון ההשקעה** לפני מול אחרי – כי הוא כולל בתוכו גם את יתרת ע"ע .
* **הערה טכנית:** כשעושים תנועה בחשבון ההשקעה חייבים לעצור ביום שבו יש שינוי בשיעור ההחזקה – וזה המקרה היחידי שבו נעצור את התנועה בחשבון ההשקעה .
* **הערה לסימסטר הבא –** **אמור להיות ברור בסמסטר הבא –** אם יש מעבר מ-IAS 28 ל-IFRS10 40% 🡨 60% לפי גישת המעברים מסתכלים על זה כאילו מכרנו את כל ה-40% ובאותו יום כמובן יש לממש את כל הקרנות בספרי א' בגין נכסי ב' ואז כאילו רכשנו מחדש את כל ה-60% רכשנו לפי שוו"ה
* אם יש מעבר מ-IFRS10 ל-IAS28 למשל: 60% 🡨 40% אז לפי גישת המעברים מסתכלים על זה כאילו מכרנו את כל ה-60% לפי שוו"ה (סמסטר הבא) וכאילו רכשנו מההתחלה את ה-40% ועל זה צריך לחשב ע"ע

## **מניות בכורה**

### **עקרונות**

* למניות בכורה אין **בכלל זכויות** הצבעה יש להן רק זכויות אך ורק ברווחים כאשר הן זכאיות לקבל דיבידנד בסכום קבוע שנקבע מתוך האחוז הקבוע של הדיבידנד מתוך הערך הנקוב.
* **מניות בכורה צוברות** – כל שנה ולא משנה אם הוכרז דיבידנד או לא מגיע להן הסכום הקבוע אם לא חולק נצבר לשנה הבאה .
* **מניות בכורה לא צוברות** – רק בשנה בה מוכרז דיבידנד מגיע להן הסכום הקבוע.
* הן נקראות מניות בכורה כי להן יש את זכות הקדימה בקבלת דיבידנד , כלומר אם החברה מחליטה לחלק דיבידנד היא קודם כל חייבת לחלק למניות הבכורה את כל מה שמגיע להן לפני שהיא מחלקת שקל אחד למניות הרגילות .
* אם יש דיבידנד צביר בשנה מסוימת ומניות בכורה צוברות לא קיבלו את הדיבידנד הקבוע שלהן אז זה יירשם בביאור בלבד אין פקודת יומן. רק כשהחברה מכריזה על דיבידנד אז נוצרת לה המחוייבות לשלם אותו ורק אז רושמים:

ח' עודפים

ז' דיבידנד לשלם

### **אם לחברה ב' יש מניות בכורה**

1. **קביעת השפעה מהותית –** כדי לדעת האם לא' יש השפעה מהותית ב-ב' – אנו מתחשבים אך ורק במניות רגילות שהרי למניות בכורה אין כלל זכויות הצבעה .
2. **חישוב עודף עלות בגין המניות הרגילות-** עודף העלות יחושב באופן הבא :

|  |  |  |
| --- | --- | --- |
| תמורה | XX 🡨 | מה שחברה א' שילמה על מניות ב' |
| נרכש | XX | \* |
| עודף עלות | XX |  |

* בהון העצמי הנרכש יש לקחת את ההון העצמי של ב' ששייך אך ורק לבעלי המניות הרגילות – זה אומר שיש להוציא מההון העצמי של ב' את כל מה ששיך לבעלי מניות בכורה שזה : הערך הנקוב שלהן ודיבידנד צביר במידה ומניות הבכורה צוברות ושקיים דיבידנד צביר.
* אם השוו"ה של מניות הבכורה שונה מערכן הפנקסני יש לייחס להן ע"ע **הסיבה היא** כי מנקודת מבטם של בע"מ הרגילות כל מה שחברה ב' חייבת למניות הבכורה זה התחייבות כמו כל התחייבות כלפי חיצוניים . ואם השוו"ה שונה אז צריך לייחס לזה ע"ע . ע"ע הזה לא יופחת כי למניות בכורה אין אורך חיים מוגדר.

1. **משיכת רווחי אקוויטי –** יש למשוך את הרווח של ב' ששייך רק לבעלי מניות רגילות . זה אומר שמסה"כ הרווח הנקי של ב' יש להוריד את מה ששייך השנה לבעלי מניות בכורה שזה הדיבידנד הקבוע שלהן כאשר:

אם מניות הבכורה צוברות אז כל שנה זה מגיע להן.

אם מניות הבכורה לא צוברות אז רק בשנה בה הוכרז דיבידנד

1. אם א' רכשה מניות בכורה , של חברה ב' אז ההשקעה במניות הבכורה , תנוהל לפי IAS39 כלומר , או לפי שוו"ה דרך רוה"ס או דרך ני"ע ז"ל .

* **חשוב !**

נתון שב-31/12/06 ב' שינתה את המדיניות שלה , למדיניות של א' (מודל השערוך) תמיד אמרנו שבאותה השנה לא צריך לעשות כלום כי ב' מתקנת רטרואקטיבית את כל הדו"חות שלה . הפעם זה שונה .

**הסיבה :** כשיש מעבר ממודל העלות למודל השערוך יש לפעול מכאן ואילך וזה אומר מאותו היום ולא מתחילת התקופה כמו כל שינוי אומדן רגיל . **הסיכה שלא מבצעים תיקון רטרואקטיבי היא כדי לעודד חברות לעבור למודל השערוך שהוא הרבה יותר נכון . הסיבה שזה מאותו יום ולא מתחילת תקופה היא שלא ניתן לדעת מה היה השוו"ה בתחילת התקופה . נזכור שזה חריג לשינוי במדינויות כי בד"כ זה שינוי רטרואקטיבי.** מבחינתנו בתרגיל שלנו קודם כל כל השנה היינו צריכים לתקן את הפחת כי כל השנה ב' פעלה לפי מודל העלות ב-31/12/06 ב' יצרה את קרן השערוך ואנחנו משכנו את חלקינו בשנת 2007 כבר לא נצטרך לתקן את הפחת פשוט כל שנה נמשוך את חלקינו בקרן השערוך שתיצור ב' .

## **התחייבות תלויה**

אם לחברה ב' יש התחייבות תלויה כמו: תביעה משפטית היא צריכה לפעול לפי IAS37 שקובע כי יש ליצור הפרשה אם מתקיימים שני תנאים במצטבר :

1. ניתן לאמוד באופן מהימן את השוו"ה
2. צפוי שההתחייבות התלויה תממוש (מעל 50%)

לגבי ע"ע אמרנו , שיש לייחס ע"ע להתחייבות התלויה גם אם לא צפוי שהיא תמומש . אם במועד מאוחר יותר , ומקסימום עד שנה מיום הרכישה (תקופת המדידה) מתקבל מידע שקשור ליום הרכישה אז יש לבצע תיקון רטרואקטיבי של ייחוס ע"ע .

## **מדידה עוקבת**

בכל תאריך מאזן יש לעדכן את ע"ע בגין התלויה כאשר השווי ההוגן של התלויה יהיה הגבוה מבין:

1. הסכום כפי שמעריכה חברה ב' היום (בתאריך המאזן) בהתאם ל-IAS37 .
2. השוו"ה כפי שהעריכה חברה א' ביום הרכישה לפי IFRS 3 אשר לוקח בחשבון את הערך הנוכחי בגין חלוף הזמן.

נניח שביום הרכישה בספרי ב' יש התחייבות תלויה. חברה ב' לא יצרה הפרשה כי היא לא צופה שהיא תמומש .

א' ייחסה לתלויה ע"ע 100 ₪. אמרנו שע"ע כאילו נדבק לנכס שאליו הוא מיוחס ומה שעושה ב' עם הנכס א' עושה עם ע"ע המיוחס לנכס. אם ניישם את זה לנושא שלנו אז ייצא לנו שמיד אחרי שא' מייחסת ע"ע היא צריכה לממש אותו שהרי בחברה ב' רשום 0 אז גם בא' צריך להיות רשום 0 . כדי למנוע את המצב האבסורדי הזה קבע התקן שא' תמשיך להציג את ע"ע לפי הגבוה מבין :

1. מה שרשום ב-ב' שזה 0
2. מה שא' מעריכה – שזה 100

כמובן שכאשר ההתחייבות התלויה תמומש אנחנו נממש את כל ע"ע .

## **נכס שיפוי (פיצוי)**

אמרנו שביום הרכישה נכס השיפוי ימדד בהתאם להתחייבות שבגינה הוא ניתן . וזה אומר , שאם ההתחייבות הוצגה לפי שוו"ה אז גם נכס השיפוי יוצג לפי שוו"ה . ואם ההתחייבות לא מוצגת כי לא ניתן לאמוד את השוו"ה שלה אז גם לא נציג את נכס השיפוי , שהרי גם את השוו"ה שלו לא ניתן למדוד. אמרנו שאם בתקופת המדידה התקבל מידע שקשור ליום הרכישה אז יש לבצע תיקון רטרואקטיבי של ייחוס ע"ע

## **מדידה עוקבת**

בכל תאריך מאזן יש לעדכן את נכס השיפוי באופן עקבי להתחייבות שבגינה היא ניתן .

* **תמיד אפשר בספרי ב' לא לרשום פקודת יומן ולעשות את הבדיקה בלבד כשעושים רק את הבדיקה אפשר לעשות אותה כולה לפי או ברוטו או נטו**

## **הפסד למס הכנסה**

לפי IAS12 מיסים נדחים, אם לחברה יש הפסד למס הכנסה יש ליצור בגין ההפסד נכס מס נדחה בכל מקרה עד גובה ההתחייבות למיסים נדחים שקיימת במאזן. מעבר לזה מותר ליצור עוד נכס מ"נ אך ורק אם צפוי שההפסד , ינוצל בעתיד . כלומר , רק אם צפוי רווח למ"ה בסבירות של Probabale כלומר , יותר סביר מאשר לא סביר ז"א בסיכוי של שני שליש 2/3 . בכל מקרה המקסימום שניתן ליצור בחובה זה – בגובה ההפסד למ"ה כפול שיעור המס .

**למשל:** נניח שלחברה ייש הפסד למ"ה 300,000 ₪, שיעור המס 25%, באותו יום במאזן קיימת התחייבות בגין מ"נ בסך 20,000 ₪ . אז - המינימום שמותר ליצור הוא 20,000 . המקסימום שניתן ליצור הוא ההפסד למ"ה כפול שיעור המס . **אם החברה לא צופה רווח** כלומר לא צופה שההפסד ינוצל מותר ליצור מיסים נדחים עד גובה ההתחייבות כלומר , 20,000 ₪ . **אם החברה צופה שההפסד ינוצל במלואו** אז ניצור 75,000 . **אם החברה צופה שרק הפסד בסך 10,000 ינוצל** אז ניצור 20,000 בתוספת ההפסד כפול שיעור המס כלומר .  **אם החברה צופה ש-280,000 ינוצל** אז ניצור 20,000+ ההפרש עד 75,000 ₪ .**לעניינינו-** אם חברה א' רוכשת את חברה ב' וביום הרכישה לחברה יש הפסד למ"ה בגינו היא לא יצרה מ"נ כי היא לא צופה שההפסד ימומש אבל חברה א' צופה שההפסד ימומש כתוצאה מרכישתה את ב' אז יש לייחס ע"ע להפסד הזה . **אם ביום הרכישה א' לא צופה שההפסד ינוצל ולכן לא ייחסה ע"ע** ובתקופת המדידה מתקבל מידע שקשור ליום הרכישה כלומר , בתקופת המדידה ההפסד נוצל בפועל או שצפוי שהוא ינוצל בעתיד כתוצאה ממידע שקשור ליום הרכישה אז יש לבצע תיקון רטרואקטיבי של ייחוס ע"ע . ההבדל בין כל שאר המקרים שלמדנו הוא שהתיקון מוגבל עד גובה איפוס המוניטין . יוצא שמהתיקון רטרו הזה לעלום לא יצא לנו מוניטין שלילי.

**את התיקון** יש לבצע לפי שיעור המס ביום הרכישה ולא ביום התיקון הרטרואקטיבי כי כל הרעיון הוא להגיע למצב שביום הרכישה היינו אמורים לדעת את המידע שהתקבל , ואם היינו אמורים לדעת אותו היינו יוצרים את המס הנדחה לפי שיעור המס שידענו ביום הרכישה. בכל תאריך מאזן שבו ההפסד עדיין קיים , יש לבצע מדידה עוקבת וזה אומר – שיש להעמיד את יתרת המ"נ על גובה יתרת ההתחייבות למיסים נדחים + הצפי לרווח כפול שיעור המס אבל מקסימום עד גובה ההפסד למ"ה כפול שיעור המס . אבל בניכוי המס הנדחה שחברה א' מושכת מחברה ב' .

**הערות:**

1. הנקודה הזאת נכונה לגבי כל מ"נ שחברה ב' היתה צריכה ליצור ולא יצרה ולא רק בגין הפסד מועבר למ"ה

**למשל :** בספרי ב' יש הפרשה לחומ"ס בגינו ב' הייתה צריכה ליצור נכס מ"נ והיא לא יצרה אותו כי לא צפוי רווח למ"ה בעתיד מותר ליצור רק אם צפוי רווח בעתיד

**נדגיש כי IAS12 קובע כי נכס מ"נ גם בגין הפסד למ"ה וגם בגין כל נכס מ"נ כמו בגין הלח"מ**

1. נזכור שע"ע המיוחס למיסים נדחים הוא אחד מהחריגים של מדידת שוו"ה IFRS3 קובע כי ביום הרכישה יש למדוד את כל הנכסים וההתחייבויות לפי שוו"ה , אך לגבי מיסים נדחים הוא קובע כי **לא נמדוד שוו"ה** כלומר , לא נבדוק כמה בן אדם חיצוני בשוק היה משלפ עבור ההפסד אלא נפעל לפי IAS12 (עד גובה ההתחייבות למ"נ בכל מקרה ניצור נכס מ"נ מעבר לזה צריך לצפות רווח וכו' ).

## **ירידת ערך נכסים IAS 36**

IAS36 קובע שבכל תאריך מאזן אם יש סימנים לירידת ערך של נכס מסויים יש לחשב בגינו סכום בר השבה . ואם הוא נמוך מערכו הפנקסני של הנכס יש ליצור הפרשה להפסד.

ח' הפסד הון

ז' הפרשה להפסד

אם במועד מאוחר יותר **קיימים סימנים המצביעים על עליית ערך** אז שוב יש לחשב סכום בר השבה ואם הוא גבוה מהערך הפנקסני יש להעלות בחזרה את הנכס אבל מקסימום עד גובה העלות המופחתת המקורית . זה אומר, שבכל תאריך מאזן הנכס יוצר לפי הנמוך מבין עלות מופחתת מקורית לבין סכום בר השבה . סכום בר השבה הינו הגבוה מבין – שוו"ה נטו לבין שווי שימוש . אם בחברה ב' קיים נכס שבגינו חלה ירידת ערך אז ב' רשמה :

ח' הפסד הון

ז' הפרשה להפסד

וא' משכה אוטומטית את ההפסד הזה דרך סעיף רווחי אקוויטי. יכולים להגיד לנו שחברה ב' עשתה טעות ולא יישמה את IAS36 במקרה כזה נצטרך קודם כל לתקן את הרווח הנקי של ב' ורק אח"כ למשוך את רווחי האקוויטי הנכונים כי מדובר בעצם בהסתייגות . **מעבר לזה** אם יש ע"ע שמיוחס לאותו הנכס , אז יש בכל תאריך מאזן לעדכן את ע"ע כי העלות של הנכס בחברה ב' זה לא אותה עלות כמו של הנכס מבחינת חברה א'. בכל תאריך מאזן הנכס צריך לעמוד על הסכום הבא :

* הנמוך מבין העלות המופחתת לבין סב"ה

**דגשים**

* נשים לב שיוצא שאת ע"ע אנחנו יכולים להוריד עד ל-0 ומעלים אותו עד גובה העלות המופחתת המקורית של עודף העלות תיהיה
* מבחינה טכנית אנו לא צריכים לבדוק את זה התוצאה שנקבל לעולם לא תיהיה יותר גדולה מה-6,300
* אם יש שני ע"ע המיוחסים לאותו נכס את הסדיקה של ירידת הערך יש לבצע **ביחד על שני ע"ע** ולא על כל אחד בנפרד שהרי מדובר באותו נכס.
* אם פותרים שאלה שיש בה ירידה בשיעור ההחזקה ואנחנו מבצעים טבלת הפחתת ע"ע אז ביום שבו יש ירידה בשיעור ההחזרה יש לעצור ולחשב את ההפחתה עד לאותו יום ומאותו יום

**למשל:** א' החזיקה ב-ב' 40% וב-01/04/10 שיעור ההחזקה ירד ל-30%

* **נדגיש שאם החברה פועלת לפי מודל העלות** אז הנכס יוצג לפי הנמוך מבין עלות המכר לסב"ה אבל אם החברה פועלת לפי מודל השערוך , אז במודל זה העלות המופחתת זה הערך הפנקסני של הנכס פחות יתרת השוו"ה של הנכס . אז במודל השערוך הנכס יוצג לפי הנמוך מבין הערך הפנקסני לסכום בר השבה .
* **דגש נוסף :** אם רוצים למצוא את קרן השערוך או את ההפרשה להפסד שנוצרה השנה (אם רוצים למצוא את הגידול או הקיטון בקרן השערוך או בהפרשה) אז החישוב נעשה לפי הערך הפנקסני מול שוו"ה . (זו קרן השערוך) או הערך הפנקסני מול סב"ה (הפרשה) אם רוצים לחשב את יתרת קרן השערוך או את יתרת ההפרשה אז מחשבים עלות מכר מקורית מול שוו"ה (יתרת קרן השערוך) או עלות מופחתת מול סב"ה (יתרת הפרשה) .
* **הדבר היחידי שאנו נצטרך לעשות זה בכל תאריך שבו נתון סב"ה לבדוק ירידת ערך לע"ע .**

## **ירידת ערך של חשבון ההשקעה**

גם אם הכרנו בירידת ערך של הנכסים של חברה ב' עדיין יכול להיות שבגין כל חשבון ההשקעה גם כן תיהיה עוד ירידת ערך כי IAS36 לא חל על כל הנכסים הוא חל בעיקר על רכוש קבוע ועל נכסים בלתי מוחשיים . הוא לא חל על : פיקדונות, התחייבויות וכדו'. התקן קובע כי אם יש סימנים לירידת ערך של ח-ן ההשקעה אז יש לחשב סב"ה לח-ן ההשקעה , ואם הוא נמוך מהערך הפנקסני יש ליצור הפרשה להפסד ולרשום פקודת יומן .

ח' הפסד הון כי מדובר על נכס של א'

ז' הפרשה להפסד בניכוי מההשקעה

אם במועד מאוחר יותר יש סימנים לעליית ערך ההשקעה, אז שוב יש לחשב סב"ה ואם הוא גבוה מהערך הפנקסני אז יש להעלות בחזרה את ההשקעה מקסימום עד גובה ביטול ההפרשה להפסד. סכום בר השבה של חשבון ההשקעה הינו הגבוה מבין :

**שווי הוגן נטו בניכוי עלויות מכירה**

לבין **שווי שימוש**

כאשר יש שתי אפשרויות לחשב את שווי השימוש כשכל חברה יכולה לבחור באפשרות החביבה עליה האפשרויות הן:

1. להוון את כל הדיבידנדים הצפויים להתקבל מחברה ב'

+ להוון את התמורה הצפויה ממכירת ההשקעה לאחר קבלת הדיבידנדים הצפויים

נטו בניכוי עלויות מכירה.

הסכומים הללו מייצגים למעשה את שווי השימוש בחשבון ההשקעה . כלומר , אם א' לא תמכור את ההשקעה אז זה מה שהיא תקבל ממנה . בגלל שמאד קשה לצפות את הדיבידנדים ואת תמורת המכירה , התקן נותר אפשרות נוספת לחישוב שווי השימוש.

1. לבצע הערכת שווי לחברה באמצעות מומחה חיצוני ואז להגיש שחשבון ההשקעה שווה לשווי חברה ב' כפול חלקינו . השיטה הזאת יותר פשוטה אבל היא יקרה .

## 

## **מיסים נדחים בגין ההשקעה**

מס הכנסה לא מכיר בכלל בשיטת האקוויטי , הוא מכיר בהשקעה לפי שיטת העלות . השאלה הנשאלת היא האם יש ליצור מיסים נדחים בגין חשבון ההשקעה . ברגע שאנחנו מנהלים את ההשקעה לפי שיטת האקוויטי כשמס הכנסה מכיר בזה לפי העלות , נוצר הפרש שייסגר או בעת מכירת ההשקעה , או בעת תקבול דיבידנד כי אז ההשקעה קטנה ומשתווה להשקעה למס הכנסה . IAS 12 קובע כי יש ליצור מיסים נדחים בגין ההשקעה אלא אם כן מתקיימים שני תנאים מצטברים:

1. **אם א' שולטת על ההיפוך של ההפרש הזמני** ואז במקרה הזה רק כאשר חברה א' תחליט שיהיה היפוך אז ניצור את המס הנדחה .
2. **ההיפוך של ההפרש הזמני אינו צפוי בעתיד הנראה לעין** ואז אם לא צפוי היפוך אין צורך ליצור מס נדחה.

## **מצב ראשון : מס נדחה בגין כוונת מכירת ההשקעה**

כל שנה ושנה שבה אנחנו מיישמים את שיטת האקוויטי יש הפרש בין הספרים לבין מס הכנסה . כל זמן שחברה א' לא מתכוונת למכור את ההשקעה , אז למעשה מדובר בהפרש קבוע שבגינו אין ליצור מס נדחה .

ביום שחברה א' מחליטה למכור את ההשקעה , אז ההפרש הופך להיות הפרש זמני ולכן יש ליצור מ"נ באופן הבא :

**נכס בספרים – השקעה לפי אקוויטי  
(נכס למ"ה) – השקעה לפי עלות**

**--------------**

**הפרש זמני \* שיעור מס רווח הון**

**-------------**

**מס נדחה**

**לפי מילות התקן לא ניצור מס נדחה אם :**

1. **אם א' שולטת בהיפוך** – אצלינו א' שולטת בהיפוך ולכן עד ליום שבו א' מתכוונת למכור את ההשקעה לא יוצרים מס נדחה ורק ביום הכוונה למכור יוצרים .
2. **אם ההיפוך זמני לא צפוי בעתיד הנראה לעין** - במקרה שלנו כשא' מתכוונת למכור ההיפוך כמובן צפוי.

**פקודת היומן ליום כוונת המכירה – פקודת יצירת המס הנדחה**

|  |  |
| --- | --- |
| ז' התחייבות מס נדחה  סעיף הוני - ח' קרן הון בגין ני"ע ז"ל  סעיף תוצאתי- ח' הוצאות מיסים נדחים | XXX  XXX  XXX |

ביום מכירת ההשקעה בפועל יש לבצע שני דברים :

1. **בגין תשלום המס בפועל :**

ח' הוצאות מיסים שוטפים

ז' מיסים לשלם

1. **יש לסגור את המס הנדחה באופן הבא :**

ח' התחייבות מס נדחה

ז' קרן הון ני"ע ז"ל

ז' הכנסות מ"נ P.N

* **נצטרך לזכור שביום המכירה יש לממש: קרן שיערוך נטו כי זה כנגד עודפים קרן הון ברוטו כי זה כנגד רווחי אקוויטי וכשסוגרים את המס הנדחה לא לשכוח לסגור את קרן ההון שיצרנו בעת יצירת המס .**

## **מצב שני: דיבידנד**

נניח שא' מחזיקה ב-ב' 40% , בשנת 2011 ב' הרוויחה 100,000 ₪ ובשנת 2012 ב' חילקה את כל הרווח כדיבידנד.

|  |  |  |
| --- | --- | --- |
|  | 2011 | 2012 |
| רווח בספרים של א' | 40,000 | 0 |
| רווח למ"ה | 0 | 40,000 |
| הפרש : | 40,000 | ההפרש נסגר |

מכאן שההפרש הזמני מתהפך ביום קבלת הדיבידנד ולכן יש ליצור מס נדחה לפי שיעור המס שחל על קבלת דיבידנדים . בד"כ דיבידנד בין חברות – פטור ממס . אבל יש מקרים שבהם חברה שמקבלת דיבידנד כן משלמת מס על הדיבידנד כמו למשל : מפעל מאושר , דיבידנד בין חברות מחו"ל וכדו' . במקרים כאלה יש ליצור את המס הנדחה. בגלל שחברה א' לא שולטת על ההיפוך של ההפרש שהרי א' לא שולטת ב-ב' – אז היא לא שולטת בחלוקת הדיבידנדים אז יש ליצור מיסים נדחים בגין כל רווחי האקוויטי . **חריג :** אם יש הסכם בין בעלי המניות לאי חלוקת דיבידנדים אז כמובן שלא ניצור מיסים נדחים **נשים לב :** שבד"כ לא צריך ליצור את המס הנדחה הזה כי הדיבידנד בין חברות פטור ממס אבל אם יש מס על דיבידנד אז כן ניצור מס נדחה. פקודות היומן ליצירת ולסגירת המס הנדחה זהות לפקודות היומן בגין כוונת מכירת ההשקעה .

## **מצב שלישי: דיבידנד ממפעל מאושר הפטור ממס**

מפעל מאושר זה חברה שפטורה ממס .

ברגע שהיא מחלקת את הרווחים שלה כדיבידנד החוצה לבעלי המניות אז היא משלמת מס חברות . חוץ מזה חברה שמחזיקה בחברה שמוגדרת מפעל מאושר גם כן משלמת מס לפי שיעור מס שחל על קבלת דיבידנד . IAS12 קובע כי המפעל המאושר לא ייצור אצלו מיסים נדחים בספרים אבל החברה שמחזיקה במפעל המאושר תיצור מיסים נדחים בגין שני מרכיבים :

1. בגין חלקה במס שישלם המפעל המאושר יירשם כנגד רווחי אקוויטי **כי מדובר בהוצאות מיסים של חברה ב'**
2. בגין המס שהחברה המחזיקה (א') תשלם על הדיבידנד שהיא מקבלת . וזה יירשם כנגד הוצאות מיסים נדחים כי אין קשר לב'

**פער בדו"חות הכספיים**

אם חברה ב' מפרסמת , את הדו"חות הכספיים שלה בתאריך שונה מהתאריך שבו חברה א' מפרסמת את הדוכ"ס שלה (בארץ זה לא קורה), אז חברה א' כן תנהל את ההשקעה לפי שיטת האקוויטי (IAS28) אך ורק אם חברה ב' מפרסמת את הדוכ"ס שלה מקסימום 3 חודשים לפני שחברה א' מפרסמת את הדוכ"ס שלה . אם חברה ב' מפרסמת דו"חות רבעוניים אין בעיה בכלל כי בשנת 2013 חברה א' תנהל אקוויטי ב-ב' לפי ארבעת הרבעונים המתאימים. בדו"חות השנתיים יש בעיה כי בשנת 2013 הרווח של א' כולל : רווחי אקוויטי מחברה ב' של הרבעוןו הרביעי של 2012 אבל הוא לא כולל רווחי אקוויטי של הרבעון הרביעי של 2013. אם הרווח של ב' מתפלג פחות או יותר באופן שווה על פני השנה אז אין בעיה . אבל אם ברבעון הרביעי של 2013 הרווח של ב' כולל משהו מהותי כגון: שריפה , חלוקת דיבידנד וכדו' אז כן נכלול אותו השנה וכמובן שבשנה הבאה לא .

**עסקאות פנימיות**

הכוונה היא למצב שבו חברה אחת מוכרת נכס לחברה השניה .

נניח לצורך הדוגמא , שא' מחזיקה ב-ב' 100% . מבחינה כלכלית אנו מסתכלים על זה כאילו א'+ב' זו חברה אחת . לא ייתכן שחברה תמכור לעצמה נכס ועוד תגיד שהיא הרוויחה בגין המכירה, ברור שזה לא ייתכן ולכן אנו נצטרך לבטל (לדחות) את כל מה שקשור לעיסקה ולהראות כאילו לא היתה כאן עיסקה בכלל . נניח שא' מחזיקה ב-ב' 40% , זה כאילו שחברה א' + 40% ב' זו יחידה אחת ו-60% מ-ב' זה חיצוניים. אם א' מכרה לב' נכס אז 40% בעצם מהנכס היא מכרה לעצמה ו60% היא מכרה לחיצוניים שזה בסדר אז אנחנו נצטרך לבטל (לדחות) רק 40% מהעסקה . אם ב' מכרה ל-א' נכס אז שוב ניצטרך לבל 40% מהעיסקה כי אם 60% חיצוניים מכרו לא' זה בסדר.

* **מסקנה : יש לבטל (לדחות) יש לדחות את העיסקה כפול חלקינו , כפול שיעור ההחזקה זה אומר שהדוכ"ס של א' מבטאים את העסקאות שנעשו אך ורק עם חיצוניים כל מה שקרה בין א' ל-ב' (חלקינו כמובן) מבוטל .**

קיימים שני סוגים של עסקאות פנימיות :

1. **כלפי מטה DOEN STREAM הכוונה שא' מכרה ל-ב'** – אם א' מוכרת ל-ב' נכס יש לבטל (לדחות) את הרווח ולהכיר בו באחד משלושת המקרים הבאים :
2. **כשב' תמכור את הנכס לחיצוניים** – כי במקרה הזה הנכס כבר יצא החוצה כך שמדובר ברווח אמיתי

**למשל**: נניח שא' מכרה לחברה ב' מלאי שעלותו 100 תמורת 120 ₪ שיעור ההחזקה הוא 100% אנו נבטל (נדחה) 20 ₪ . כעת נניח שחברה ב' מכרה את הנכס לחיצוניים תמורת 150 ₪ אנחנו פשוט נכיר ברווח שדחינו בסך 20 ₪ . התוצאה הסופית תהיה כזאת -כשב' תמכור את הנכס היא תכיר ברווח של 30 א' תמשוך אותו אוטומטית בסעיף רווחי אקוויטי , אנחנו נכיר ברווח שדחינו בסך 20 כך שבסופו של דבר הרווח שיוצג בדוכ"ס של א' יהיה של 50 ₪

**מסקנה : כל מה שאנו צריכים לעשות זה לדחות את הרווח ולהכיר בו ביום שב' תמכור את הנכס החוצה התוצאה הסופית תתקבל אוטומטית .**

1. **אם חברה א' מוכרת חלק מחברה ב' או את כל חברה ב'-** כי יחד עם חברה ב' גם הנכס נמכר לחיצוניים.

**למשל:** א' החזיקה ב-ב' 40% וכעת א' מחזיקה ב-ב' 30% אז ניצטרך להכיר ברווח כפול 10% ולחלק באחוז בקודם כלומר 40% . או שא' החזיקה ב-ב' 40% וכעת א' מחזיקה ב-ב' 10% נכיר בכל הרווח כי כעת עברנו ל-IAS39 כי לפי גישת המעברים מסתכלים על זה כאילו מכרנו את כל ה-40% וקנינו מחדש 10% ולכן נכיר בכל אחוז זה ברווח שדחינו

1. **אם מדובר בנכס בר פחת אז יש להכיר ברווח בקצב הפחת –** כלומר , להכיר ברווח לאורך יתרת חיי הנכס . **למשל :** א' מחזיקה ב-ב' 100% ו-א' מכרה לב' מכונה שעלותה 10,000 ₪ תמורת 14,000 ₪ יתרת חיי המכונה 10 שנים . קודם כל דוחים 4,000 . אנחנו נכיר בו כל שנה בסכום של 400 **. הסבר:** ב' רושמת הוצאות פחת לפי המכונה שרשומה אצלה כלומר 10% מ-14,000 כלומר, 1,400. הוצאות הפחת שצריכות להיות רשומות אם לא היתה עיסקה והנכס היה נשאר בחברה א' (זה המצב שאליו אנו צריכים להגיע ) כלומר , 10% מ-10,000 כלומר, 1,000 אנחנו (א') צריכים לבטל הוצאות פחת של 400 וזה אומר להכיר ברווח של 400 ₪ שזה בדיוק הרווח שדחינו חלקי יתרת חיי הנכס. כמובן שאם חברה ב' תמכור את המכונה לחיצוניים נניח אחרי 6 שנים אאז אנו נכיר בכל יתרת הרווח שדחינו בסך 4 שנים כפול 400 ז"א 1,600 .
2. **כלפי מעלה UP STREAM** – הכוונה שב' מוכרת לא' . אם ב' מוכרת לא' נכס שוב יש לבטל (לדחות) את הרווח ולהכיר בו בכל אחד מהמקרים הבאים**:**
3. **כשא' מוכרת את הנכס לחיצוניים**
4. **אם הנכס בר פחת נכיר ברווח בקצב הפחת**

* **הערה :** אם חברה א' מוכרת את חברה ב' אז אין להכיר ברווח . שהרי הנכס נמצא בחברה א' גם אם חברה א' מוכרת את כל חברה ב' הנכס לא יצא מהקבוצה שהרי הוא עדיין בחברה א' .

**מיסים נדחים ועסקאות פנימיות**

הכלל הוא שמס הכנסה לא מכיר בשיטת האקוויטי ולכן הוא לא מכיר בעסקאות פנימיות . זה אומר שמס הכנסה לא מכיר ברווחים שאנו דוחים . מבחינת מס הכנסה , כל עיסקה גם בין א' ל-ב' ממוסה לפי שיעור המס שחל על אותה חברה . ברגע שאנחנו דוחים רווח ומס הכנסה לא נוצר הפרש בין הרשום בספרים לבין מס הכנסה . אצלינו מדובר בהפרש זמני שהרי הוא נסגר ביום ההכרה ברווח. (ביום מימוש העיסקה הפנימית) ולכן יש ליצור מיסים נדחים לפי שיעור המס שיחול בעת ההיפוך . **לדוגמא :**

נניח שבשנת 2013 א' מכרה לב' מלאי ברווח של 100 ₪ .בשנת 2014 ב' מכרה את המלאי לחיצוניים .

|  |  |  |
| --- | --- | --- |
|  | 2013 | 2014 |
| רווח בספרים (של א') | 0 (דחינו אותו) | 100 (הכרנו ברווח) |
| רווח למ"ה | 100 | 0 |
|  | נוצר הפרש | ההפרש נסגר |

ניצור מס נדחה לפי שיעור המס שיחול העת ההיפוך . אם שיעור המס שחל על א' שונה משיעור המס שחל על ב' אז ניצור את המס הנדחה לפי שיעור המס שחל על החברה הרוכשת כי הנכס נמצא בספרי החברה הרוכשת וההפרש יתהפך כשהחברה הרוכשת תמכור את הנכס. **נזכור שהכלל לפי IAS 12 הוא ליצור מ"נ לפי שיעור המס שיחול בעת ההיפוך כלומר בעת המכירה אצלינו ההיפוך יהיה כשחברה ב' תמכור את הנכס.**

**פקודות יומן** -קיימות שתי גישות :

1. **הגישה הראשונה טוענת שכל מה שקשור לחברה ב' במאזן של א' נמצא בתוך סעיף חשבון השקעה וכל מה שקשור לחברה ב' בדו"ח רוה"ס של א' רשום בתוך סעיף רווחי אקוויטי**- ולכן אם רוצים לדחות רווח שקשור לחברה ב' הפקודה תיהיה -ביום הדחיה :

**ח' רווחי אקוויטי**

**ז' השקעה**

ביום ההכרה ברווח :

**ח' השקעה**

**ז' רווחי אקוויטי**

1. **הגישה השניה טוענת שאם כבר רוצים לבטל את העסקה , אז נבטל אותה עד כמה שניתן בסעיפים הספציפיים שבהם העיסקה מוצגת-** אז אם א' מוכרת לחברה ב' נכס זה אומר שא' רשמה רווח הרווח רשום בסעיפים הספציפיים בדו"ח רוה"ס של א' שהם - אם מדובר **במלאי** אני אראה את זה במכירות ועלה"מ אם מדובר **ברכוש קבוע** אני אראה את זה בסעיפים רווח או הפסד הון . אם כך , נבטל את אותם סעיפים ספציפיים שבהם נרשמה העסקה בדו"ח רוה"ס אבל בגלל שהנכס נמצא בחברה ב' ואין לנו את הדו"חות של חברה ב' אז לא ניתן להקטין את הנכס שמנופח בגובה הרווח ולכן מחוסר ברירה אנחנו נקטין את חשבון ההשקעה בכל אופן הנכס שבספרי ב' מגולם בתוך חשבון ההשקעה .

* **בתרגילים אם לא נתון אחרת נפעל לפי הגישה הראשונה**
* **הערה :** המטרה שלנו היא תמיד להגיע למצב שכאילו לא היתה עסקה בכלל בין א' ל-ב' אנו רוצים להראות כאילו המלאי נשאר במחסן של חברה א' **בנוסף:** יש ליצור מיסים נדחים
* **התוצאה הסופית זהה הרווח שנרשם בא' היא אך ורק כלפי החיצוניים , כל ההבדל היה אך ורק בהצגה . נדגיש שבגישה הראשונה , עצם העובדה שהכפלנו נטו בניכוי המס יצרנו בעצם את המס הנדחה . נשים לב שבמאזן אין שום הבדל . בשתי הגישות הקטנו את חשבון ההשקעה בגובה העיסקה הפנימית נטו .**
* ***המימוש דרך הפחת לא נרשם כפקודת יומן הפוכה אלא כנגד רווחי אקוויטי כי במימוש דרך הפחת הפחת של חברה ב' מנופח . ואין לנו את הפחת של ב' .***
* ***כל ההבדל בין שתי הגישות , זה ההצגה במאזן . בדו"ח רוה"ס בכל מקרה דוחים רווחי אקוויטי . במאזן בגישה הראשונה , מקטינים את ההשקעה בסכום נטו ובגישה השניה, מקטינים את הנכס ברוטו ויוצרים מ"נ .***
* ***אם אנחנו מכפילים נטו בניכוי המס אז בעצם אנחנו יוצרים מס נדחה אז אנחנו צריכים ליצור אותו לפי שיעור המס שיחול במועד ההיפוך . אם ההיפוך הוא בקצב הפחת אז לפי שיעור מס חברות . אבל אם מדובר על קרקע אז לפי שיעור מס רווח הון שחל על החברה הרוכשת.***
* ***מימוש עיסקה פנימית כתוצאה ממכירת חברה ב' (בעסקאות פנימיות כלפי מטה) יירשם תמיד כנגד רווח ההון ממכירת חברה ב' . כי מימוש העיסקה הפנימית נובע ממכירת חברה ב' וזה חלק בלתי נפרד מרווח ההון בגין המכירה .***

**סוגיות בעסקאות פנימיות**

1. **יתרות הדדיות -**הכוונה למצב שבחברה אחת רשום הכנסה ובחברה השניה רשום הוצאה בדיוק באותו הסכום או שבחברה אחת רשום נכס ובשניה התחייבות בדיוק באותו הסכום **למשל :** א' נתנה לב' הלוואה במקרה זה אין נכס מנופח ולכן לא צריך לעשות כלום . התוצאה הרצויה מתקבלת אוטומטית

**למשל:** א' מחזיקה ב-ב' 30% א' השכירה לב' בניין תמורת 10,000 ₪ לשנה . א' רשמה – הכנסות שכירות -10,000**.** ב' רשמה – הוצאות שכירות -10,000 דו"ח רוה"ס של חברה א' :

|  |  |
| --- | --- |
| הכנסות שכירות | 10,000 |
| רווחי אקוויטי |  |
| רווח נקי | 7,000 |

כשא' השכירה לב' את הבניין אז 30% היא השכירה לעצמה ו-70% הם חיצוניים ואת החלק של החיצוניים אנו כן רוצים לראות בדו"חות ש א' שאצלנו זה בלי שנעשה כלום התוצאה הרצויה מתקבלת

1. **עסקאות פנימיות בהפסד-** נניח שחברה א' מכרה לחברה ב' קרקע שעלותה 100,000 תמורת 80,000 כלומר בהפסד הון של 20,000 . אם תמורת המכירה מייצגת סב"ה אז לא צריך לעשות כלום . הסיבה היא שא' רשמה בדו"ח שלה הפסד הון מהמכירה (20,000) צ"ל: לולא העיסקה הפנימית , כלומר אם הקרקע לא היתה נמכרת לחברה ב' ונשארת בספרי א' אז חברה א' לפי IAS36 היתה צריכה להוריד את הקרקע לסב"ה שלה שהוא 80,000 ₪ ולהכיר בהפסד הון בסך 20,000 ₪ מכאן שלא צריך לעשות דבר . **אם התמורה לא מייצגת סכום בר השבה אז כן צריך לדחות את ההפסד** בדיוק כמו שדוחים רווח רק בכיוונים הפוכים פקודת היומן תיהיה :

ח' השקעה

ז' רווחי אקוויטי

אם סכום בר ההשבה הוא 87,000 ₪ אז יש לדחות רק חלק מההפסד כמה ? בספרי א' רשום הפסד הון מהמכירה של 20,000 ₪ . "ל: לולא העיסקה הפנימית לפי IAS36 ערך פנקסני 100,000 סב"ה 87,000 ההפרש הוא (13,000) לכן יש לדחות 7,000 מההפסד

* **לסיכום : אם התמורה מייצגת סב"ה לא צריך לעשות כלום . כלומר , הנתון על העיסקה הפנימית בכלל לא רלוונטי. אם נתון סב"ה של הנכס אז נבדוק כמה רשום בא' מול כמה צריך להיות לולא העיסקה הפנימית ואת ההפסד שנידחה נידחה ע"י פקודת יומן :**

**ח' השקעה**

**ז' רווחי אקוויטי**

**3. עיסקה פנימית של מלאי כאשר שווי המימוש נטו ירד-** בדומה לרכוש קבוע במקרה הזה בכל תאריך מאזן המלאי צריך לעמוד בכל חברה לפי הנמוך מבין העלות לשווי מימוש נטו.

* **לסיכום : כל פעם שנתון שווי מימוש נטו בגין המלאי , יש לעדכן את העיסקה הפנימית (בדיוק כמו שעשינו כשהיה נתון לנו סב"ה בר"ק)**

**4. עיסקה פנימית של נכס שיוחס לו ע"ע -** נניח שלחברה ב' יש מלאי שעלותו 10,000 ושוו"ה שלו ליום הרכישה הינו 11,000 ₪ כלומר, ייחסנו לו ע"ע בסך 1,000 ₪ . כעת חברה ב' מוכרת את אותו המלאי שייחסנו לו ע"ע לא' תמורת 15,000 ₪ . חברה ב' רשמה אצלה רווח בספרים בסך מבחינת חברה א' עלות המלאי זה השוו"ה שלו ביום הרכישה ולכן הרווח מנקודת מבטה של חברה א' צ"ל ההפרש הוא בדיוק ע"ע .

מה שאנחנו נצטרך לעשות במקרה כזה זה שני דברים :

1. **להפחית מיידית את כל יתרת ע"ע פקודת היומן :**

|  |  |
| --- | --- |
| ח' רווחי אקוויטי  ז' השקעה | 1,000 |

אחרי שנרשום את הפקודה הזאת נגיע למצב בו הרווח הרשום הוא הרווח מנקודת מבטה של חברה א'

1. **כעת יש לדחות את הרווח בגין העיסקה הפנימית** אבל מנקודת מבטה של חברה א' שזה בעצם התמורה פחות העלות לא' שזה בעצם ה-4,000 ₪ פקודת היומן :

|  |  |
| --- | --- |
| ח' רווחי אקוויטי  ז' השקעה | 4,000 |

1. **מכירת השקעה עם עיסקה פנימית ב🡨 א –** מצד אחד אמרנו שאם חברה ב' מכרה לחברה א' נכס והנכס אצל חברה א' , אז אסור לממש את העיסקה הפנימית. מצד שני , אם מכרנו את כל חברה ב' אז אין יותר חשבון השקעה בחברה ב' . אם העיסקה הפנימית טופלה לפי הגישה הראשונה ז"א :

ח' רווחי אקוויטי

ז' השקעה

אז שניה לפני שגורעים יש למיין את העיסקה הפנימית כלומר , להוציא את העיסקה הפנימית מחשבון ההשקעה ולהציג אותה כקיזוז מהנכס עצמו. אחר כך יש לגרוע את כל חשבון ההשקעה שכבר לא כולל את העיסקה הפנימית. אם העיסקה טופלה בגישה השנייה ז"א :

ח' רווחי אקוויטי

ז' נכס (כאן מלאי )

אז אין בעיה כי העסקה הפנימית בכלל לא נמצאת בחשבון ההשקעה , אז אפשר לגרוע את כל חשבון ההשקעה .

1. **עיסקה פנימית של נכס משוערך :**
2. אם חברה ב' מכרה לחברה א' נכס משוערך אז חברה ב' בדו"ח הנפרד שלה מממשת את קרן השיערוך (ח' קרן שיערוך ז' עודפים). מבחינת חברה א' שגם לה יש קרן שיערוך שהיא משכה בעצם מחברה ב' לא מממשת את קרן השערוך שבספרים שלה כי הנכס אצלה . כאשר חברה א' תמכור את הנכס לחיצוניים אז היא תממש את קרן השערוך שבספריה.
3. כאשר חברה א' מכרה לחברה ב' נכס משוערך ונניח שחברה א' מחזיקה בחברה ב' 40% . היא מימשה את כל קרן השיערוך שלה אבל 40% מהנכס נשאר אצלה כי היא מחזיקה ב-ב' 40% ולכן אנו נצטרך לבצע פקודת תיקון ולהחזיר חזרה 40% מהקרן הפקודה תיהיה :

|  |  |
| --- | --- |
| ח' עודפים  ז' קרן שיערוך | 40% |

כך יוצא שחברה א' בעצם מימשה 60% מקרן השיערוך (בגין המכירה לחיצוניים).

**החזקה לצדדים**

קודם כל לפני שנדבר על החזקה לצדדים נסביר שאם חברה א' שולטת בחברה ב' כלומר , מחזיקה בה מעל 50% ויש עיסקה פנימית בין א' ל-ב' אז יש לדחות 100% מהעיסקה הפנימית כי אם א' שולטת ב-ב' אז א' קובעת באופן **בלעדי** את כל תנאי העיסקה . ואז התקן קובע , שיש לבטל את כל העיסקה . 100% ממנה ולא משנה מה שיעור ההחזקה.

**החזקה לצדדים –** הכוונה היא שחברה א' מחזיקה בכמה חברות באופן בלתי תלוי .

**למשל :**

אין קשר בין החברות שלמטה .

במקרה כזה יש לבצע תנועה בחשבון ההשקעה בכל חברה בנפרד באופן בלתי תלוי .

**עיסקאות פנימיות בין חברות מוחזקות**

את הרווח בגין העיסקה הפנימית יש לדחות בחשבון ההשקעה של החברה המוכרת . **הסיבה –** אם ב' מכרה לג' נכס אזז ב' רשמה את הרווח . חברה א' משכה את הרווח הזה בחשבון ההשקעה ב-ב' אז איפה שהוא רשום שם כמובן נדחה אותו

**אחוזי הדחיה**

תמיד צריך לחשוב על זה כאילו הנכס עבר דרך חברה א' . **למשל :**

**א🡨 ב' 40%**

**ו-א'🡨ג' 30%**

**ב' מכרה 🡨 ג' מלאי ברווח של 100 ₪**

אנו צריכים לדחות מהרווח הזה כי אם ב' מכרה את המלאי ל-א' אז אנו צריכים לדחות 40% ואז אם א' מוכרת אותו לחברה ג' צריך לדחות 30% **או למשל :**

**א🡨 ב' 40%**

**ו-א'🡨ג' 80%**

**ב' מכרה 🡨 ג' מלאי ברווח של 100 ₪**

אנו צריכים לדחות מהרווח הזה כי אם ב' מכרה את המלאי ל-א' אז אנו צריכים לדחות 40% ואז אם א' מוכרת אותו לחברה ג' צריך לדחות 100% מתוך ה-40% ז"א 40%

**מימוש העיסקה הפנימית**

תמיד צריך לבדוק איפה נמצא הנכס כלומר , יש לעקוב אחרי הנכס . אם הוא נמכר לחיצוניים אז כמובן שנממש את העיסקה הפנימית אבל גם אם מכרנו את החברה שבה נמצא הנכס אז יש לממש את העיסקה הפנימית כי יחד עם החברה מכרנו גם את הנכס. **למשל :**

**א🡨 ב' 40%**

**א🡨 ג' 30%**

**ב' מכרה 🡨 ג' מלאי ברווח של 100 ₪**

**נניח כעת שחברה א' מכרה 5% ממניות חברה ג' במקרה זה צריך לממש :**

**נניח כעת שא' מכרה20% ממניות חברה ג'**

שיעור ההחזקה החדש 10% בגלל שיצאנו מias 28 ומסתכלים על זה כאילו מכרנו את כל חברה ג' אז יש לממש את כל העיסקה הפנימית בסך 12. **כעת נניח שא' רכשה עוד 50% ממניות חברה ג' (אחוז חדש 80%)** גם הפעם בגלל שמסתכלים עלזה כאילו מכרנו את כל ההשקעה של ה-30% צריך לממש את כל העיסקה הפנימית .כעת נניח שא' רכשה 40% ממניות ב' ו80% ממניות חברה ג' אז :

80%=100%

**כעת נניח שא' מכרה 5% ממניות ג'** ז"א אחוז ההחזקה החדש הוא 75% ועדיין יש שליטה של מעל 50% ובשליטה דוחים 100% ולכן אין שום שינוי .**כעת נניח שא' מכרה 50% מהמניות של ג' (שיעור ההחזקה החדש 30% )** אז נממש את הכל כי יצאנו מ-IFRS10 ואם יוצאים מתקן מסוים אז לפי גישת המעברים מסתכלים על זה כאילו מכרנו הכל ולכן נממש את כל העיסקה הפנימית.

* **הערה : מימוש עיסקה פנימית בגין מכירת החברה עצמה תמיד יהיה כנגד רוו"ה ממכירת החברה. כי המימוש של העיסקה הפנימית נוסע ממכירת החברה וזה חלק בלתי נפרד מרווח ההון כתוצאה ממכירת החברה .**

**החזקה בשרשרת**

**קביעת השפעה מהותית של א' בחברה ג'**

לחברה א' יש השפעה מהותית בחברה ג' אם שיעור ההחזקה של חברה א' בג' :

1. הישיר
2. העקיף אבל רק דרך חברות בנות

הינו 20% ומעלה

**למשל :**

1. ישיר 0%
2. עקיף דרך הבת 40%

----------------------

סה"כ 40%

הרעיון הוא כזה : אם א' קובעת לב' מה לעשות ולב' יש השפעה באופן משמעותי על ג' אז ברור שלא' יש השפעה משמעותית על הפעולות של ג' **או למשל :**

1. ישיר 0%
2. עקיף 70%

----------

**סה"כ 70%**

הרעיון שאם א' קובעת על ב' וב' קובעת על ג' אז ברור שא' קובעת על ב'

**או למשל :**

1. ישיר 0%
2. עקיף דרך הבת 0%

---------------------

סה"כ 0%

חברה ב' היא אינה חברה ב' אלא היא חברה כלולה יוצא שלא' אין השפעה מהותית על ג' אבל זה לא הגיוני כי ב' קובעת לחברה ג' מה לעשות ולחברה א' יש השפעה מהותית על חברה ב' ואם א' משפיעה על ב' באופן מהותי אז ברור שיוצא שהיא משפיעה גם על ג' באופן מהותי ולכן במקרה כזה אנו בכל זאת נגיד שלא' יש השפעה מהותית בג'. **או למשל :**

1. ישיר 0%
2. עקיף 0%

במקרה זה באמת אין לחברה א' השפעה מהותית על חברה ג' אא"כ הנסיבות מורות אחרת . בכל אופן כל מה שאנו רוצים לדעת עדיין זה האם לא' יש השפעה מהותית בג' וזה רק כדי לדעת אם אנו בias 28 מעכשיו אנו מדברים אך ורק על המצב האחרון שבו לא' אין השפעה מהותית בג' אבל אנו מניחים שהנסיבות מורות שכן יש לא' השפעה מהותית בג' . במקרה הזה , חברה ב' מנהלת את ההשקעה שלה בחברה ג' לפי שיטת השווי המאזני , כלומר , חברה ב' מושכת 30% מהרווחים של חברה ג' מפחיתה ע"ע מפחיתה ע"פ וכו'. חברה א' מושכת את חלקה 40% מתוך הרווח המתוקן של חברה ב' כלומר לאחר שחברה ב' נתנה ביטוי לכל מה שקשור להשקעה שלה בג' . יוצא שבעקיפין חברה א' מקבלת 12% מהרווחים של ג'.

**עודף עלות**

אם קודם כל א' רכשה את ב' וררק אח"כ ב' רכשה את ג' אז כשא' רוכשת את ב' אין לב' את ג' אז חישוב ע"ע יהיה רגיל ונייחס אותו רק לנכסים של חברה ב' . אח"כ כשב' רוכשת את ג' אז החישוב יהיה רגיל כי לחברה ב' יש רק את ג' והיא תייחס את ע"ע רק לנכסי חברה ג'.אם קודם כל חברה ב' רוכשת את ג' ורק אח"כ א' באה ורוכשת את ב' ביום שא' רוכשת את ב' לחברה ב' כבר יש השקעה בחברה ג' כלומר , במאזן של ב' יש נכס , השקעה בחברה ג' שאם הוא שווה יותר מהערך הפנקסני שלו אז יש לייחס לו ע"ע שהרי אם הנכס שווה יותר חברה א' תשלם עליו יותר .זה קורה בעצם כשבחברה ג' יש נכס ששווה יותר מערכו הפנקסני ואז חברה א' מוכנה לשלם על זה יותר כי בעקיפין היא מחזיקה בג' . קודם כל כשמחשבים את ע"ע של א' ו-ב' יש לקחת את חלקינו מתוך ההון העצמי המתוקן של חברה ב' ז"א ההון העצמי שכולל את ח-ן ההשקעה בג' לפי שיטת האקוויטי . אם מכל סיבה שהיא ב' ניהלה את ההשקעה בג' לפי IAS39 אז מדובר בעצם בטעות בחברה ב' ולכן יש לתקן את ההון העצמי של ב' בדיוק כמו בהסתייגות . הכי פשוט זה להוציא את חשבון ההשקעה כפי שהוא רשום באותו יום (IAS39) ולהכניס במקומו את חשבון ההשקעה הנכון (לפי IAS28)

**ייחוס ע"ע**

חברה א' צריכה לייחס את ע"ע לכל הנכסים וההתחייבויות של חברה ב' כולל לנכס חשבון ההשקעה בג' באופן הבא:שיעור ההחזקה \* (השוו"ה של ההשקעה – הערך הפנקסני של ההשקעה)

בגין ע"ע הזה של ההשקעה אין מס נדחה כי מס נדחה בגין חשבון ההשקעה לפי שיטת האקוויטי אנו יוצרים אך ורק אם יש כוונת מכירת ההשקעה או בגין חלוקת דיבידנד אם הוא חייב במס או דיבידנד ממפעל מאושר . בדוגמא שלנו:

|  |  |  |
| --- | --- | --- |
| ייחוס | 01/01/09 |  |
| השקעה ב🡨ג | 3,900 |  |
| מוניטין | 16,625 |  |
|  | 20,525 |  |

כדי לדעת איך להפחית את ע"ע בגין חשבון ההשקעה יש לפרק את ע"ע לכל הנכסים ולכל ההתחייבויות של חברה ג' שהשווי ההוגן שלהם שונה מערכם הפנקסני לדוגמא :

נניח שביום 01/01/09 בספרי חברה ג' יש קרקע שערכה הפנקסני 100,000 ₪ והשוו"ה שלה באותו היום 150,000 ₪ . חברה א' תייחס ע"ע לקרקע : .

כעת נניח שביום 01/01/08 כשב' רכשה את ג' השוו"ה של הקרקע היה 150,000 ₪ -במקרה זה עודף העלות יחושב כך: כי כשב' רכשה את ג' היא ייחסה ע"ע של 50,000 ₪ לקרקע כך שהקרקע רשומה בספרי חברה ב' בסכום של 150,000₪ שהרי זו העלות לב' כמובן כפול חלקינו .כעת כשא' רוכשת את ב' ב-ב' יש קרקע שרשומה על 150,000 ושווה 150,000 ולכן אין ע"ע

כעת נניח שביום 01/01/09 השוו"ה של הקרקע 190,000 אז ע"ע יהיה כעת נניח שביום 01/01/09 השוו"ה של הקרקע 140,000 אז ע"ע יהיה אם נתון שה-140,000 ₪ מייצג סב"ה של הקרקע

אז ע"ע יהיה 0 כי החישוב יהיה

* **מסקנה : את חשבון ההשקעה אנו מפרקים לנכסים של חברה ג' לפי ההפרש בין השווי ההוגן היום () ביום שא' רכשה את ב' לבין השוו"ה בזמנו (כשב' רכשה את ג').**

**החזקה בשרשרת- עסקאות פנימיות**

נניח את המצב הבא:

**נעבור על כל האפשרויות של עסקאות פנימיות :**

1. **אם חברה א' מכרה לחברה ב'**- חברה א' דוחה 40% מהרווח
2. **אם חברה א מוכרת לחברה ג'** - חברה א' דוחה 12% מהרווח (בעיקרון בגלל שאין השפעה מהותית של חברה א' בחברה ג' לא צריך לדחות כלום , אבל אנו פועלים מתוך הנחה שהנסיבות מורות שלחברה א' יש השפעה מהותית על חברה ג')
3. **אם חברה ב' מוכרת לחברה א' -** א' דוחה את הרווח (החברה שלמטה אף פעם לא עושה כלום כי מבחינתה היא מוכרת לחיצוניים החברה שלמעלה היא זו שדוחה את הרווח כי התפישה היא שא' + 40% מב' זו יחידה אחת ) כמובן שא' דוחה 40% מהרווח.
4. **אם חברה ב' מכרה לחברה ג'** – חברה ב' היא זו שדוחה את הרווח \* 30% **מבחינת חברה ב' – ב+30% מג' זו יחידה אחת.** אחרי שב' דחתה 30% מהרווח חברה א' אוטומטית מושכת מזה 40% כך שבסופו של דבר בחברה א' דחינו 12% מהרווח .
5. **אם חברה ג' מוכרת לחברה ב'** – חברה ב' (החברה שלמעלה) היא זו שדוחה 30% מהרווח וחברה א' אוטומטית מושכת מהדחיה הזו את חלקה 40% כך שיוצא שאצל א' דחינו 12% מהרווח שרשמה ג'
6. **אם ג' מכרה לחברה א'** – א' דוחה 12% ושוב זה בהנחה שהנסיבות מורות שלא' יש השפעה מהותית בג' . חברה ב' לא עושה כלום כי מבחינתה היחידה האחת היא ב' +30% מ-ג' ואם ג' מכרה לא' זה בעצם מכירה לחיצוניים מבחינת ב'

**החזקה מורכבת**

החזקה מורכבת זה שילוב של החזקה בשרשרת עם החזקה לצדדים **למשל:**

לא' יש השפעה מהותית בג' בגלל שיעור ההחזקה הישיר (20%) ולכן א' תנהל שני חשבונות השקעה:

1. א🡨ג משם היא תמשוך 20%
2. א🡨ב משם היא תקבל מג' 12% (ב' תמשוך מג' 30% וא' מב' 40% כך שאוטומטית היא תקבל מג' 12%)

לגבי עסקאות פנימיות :

1. א🡨ב – א' דוחה 40%
2. ב🡨 א – א' דוחה 40%
3. א🡨 ג' – ב' לא עושה כלום א' דוחה פעמיים:
4. בח-ן ההשקעה הישיר בג' 20%
5. בח-ן ההשקעה ב-ב' העקיף 12%
6. ג🡨א – ב' לא עושה כלום א' דוחה פעמיים בדיוק כמו קודם :
7. בח-ן ההשקעה בג' 20%
8. בח-ן ההשקעה ב-ב' 12%
9. ב🡨ג – ב' דוחה 30% וא' מושכת אוטומטית 40% מב' כך שאצל א' יוצא שדחינו 12% . בנוסף בחשבון ההשקעה של א' ב-ב' יש לדחות עוד 40% כפול 20% מהרווח סה"כ 8% מהרווח **הסיבה היא : שבלי קשר להחזקה בשרשרת יש לנו החזקה לצדדים ולמדנו שבהחזקה לצדדים יש לדחות את מכפלת האחוזים בחשבון ההשקעה של החברה המוכרת**
10. ג🡨ב – ב' דוחה 30% א' מושכת אוטומטית 40% כך שיוצא שמההחזקה בשרשרת דחינו בא' 12% בנוסף בנוסף יש לדחות עוד 8% בחשבון ההשקעה של ג' כי ג' רשמה את הרווח

**מסקנה : בהחזקה מורכבת יש לנהל סה"כ 3 חשבונות השקעה :**

1. **ב🡨ג**
2. **א🡨ב- ובשביל זה קודם כל עשינו תנועה בחשבון ההשקעה של ב' בג'**
3. **א🡨 ג – רגיל כאילו א' מחזיקה בג' 20% בנפרד**

**מה שמקשר בין כל חשבונות ההשקעה הללו זה העסקאות הפנימיות .**